Ministarstvo finansija: Crna Gora ispunila sve kriterijume Savjeta EU :: Ekonomija\nmax 33 ° / min 21 °\nMinistarstvo finansija: Crna Gora ispunila sve kriterijume Savjeta EU\nCrna Gora je ispunila sve kriterijume Savjeta Evropske unije (EU) koji se tiču dobrog poreskog upravljanja, saopšteno je iz Ministarstva finansija.\n„Crna Gora se obavezala da će ispoštovati rokove za ispunjavanje kriterijuma Savjeta EU koji se zasnivaju na dogovorenim međunarodnim standardima u oblasti poreske transparentnosti, pravednog oporezivanja i implementacije anti mjera evazije poreske osnovice i premještanja dobiti (anti BEPS mjere)“, navodi se u saopštenju.\nCrna Gora se obavezala da će do kraja prošle godine pristupiti Globalnom Forumu o transparentnosti i razmjeni informacija u poreske svrhe, potpisati Multilateralnu konvenciju o uzajamnoj administrativnoj pomoći u poreskim pitanjima i pristupiti Inkluzivnom okviru za BEPS.\n„Crna Gora je posvećena borbi protiv poreskih prevara i utaje poreza i snažno podržava sve međunarodne aktivnosti koje imaju za cilj poboljšanje transparentnosti i razmjene informacija za sprječavanje izbjegavanja plaćanja poreza“, dodaje se u saopštenju.\nCrna Gora je postala 150 članica Globalnog Foruma o transparentnosti i razmjeni informacija u poreske svrhe 5. aprila 2018. godine.\nMultilateralnu Konvenciju o uzajamnoj administrativnoj pomoći u poreskim pitanjima potpisala je 3. oktobra prošle godine.\nPredlog zakona o potvrđivanju navedene konvencije usvojen je na sjednici Skupštine 27. decembra prošle godine.\nSavjet ministara EU je u saopštenju naveo da je Crna Gora uspjela da implementira sve neophodne reforme kako bi se se uskladila sa principima dobrog poreskog upravljanja EU do dogovorenog roka.


eKapija | Potpisan ugovor između kompanija RZD International i Infrastruktura železnice Srbije - 230 mil EUR za rekonstrukciju pruga i Dispečerski centar\nIzvor: Tanjug | Četvrtak, 17.01.2019.| 13:43\nPotpisan ugovor između kompanija RZD International i Infrastruktura železnice Srbije - 230 mil EUR za rekonstrukciju pruga i Dispečerski centar\nUgovor za projektovanje i izvođenje radova na izgradnji železničke infrastrukture Srbije i izgradnju jedinstvenog Dispečerskog Centra za upravljanje saobraćajem vozova u Srbiji između kompanija Infrastruktura železnice Srbije i RZD International, potpisan je danas (četvrtak, 17. februar) u Vladi Srbije.\nUgovor vredan 230 mil EUR potpisali su generalni direktor RZD International Sergej Pavlov i generalni dirketor Infrastrukture Železnice Srbije Miroljub Jevtić u prisustvu potpredsednice Vlade i ministarke saobraćaja, građevinarstva, infrastrukture Zorane Mihajlović.\nUgovor obuhvata izgradnju jedinstvenog dispečerskog centra za železnicu, okvirne vrednosti od 127,4 mil EUR, radove na izgradnji elektrotehničke infrastrukture na deonici Stara Pazova-Novi Sad u iznosu od 91,9 mil EUR i izradu projektno-tehničke dokumentacije za rekonstrukciju 210 kilometara barske pruge od Valjeva do granice sa Crnom Gorom, za koju je namenjeno preostalih 10,7 mil EUR.\n- Ovo je samo logičan nastavak zajedničkog, usklađenog rada, kojim se već bavimo, nastavak saradnje između ruskih i srpskih železnica. Ovo je logičan nastavak našeg uspešnog rada čiju će procenu dati naši prijatelji, kolege, stanovnici Srbije, kao i prevoznici robe - rekao je direktor RZD International Pavlov.\n- Pre svega želim da zahvalim Vladi Srbije i kompaniji RZD na ogromnim naporima koji su urodili plodom zaključivanjem ovog ugovora vrednog 230 mil EUR. Ovaj ugovor predstavlja nastavaka izuzetno plodonosne saradnje, koju smo imali zaključivanjem prethodnog ugovora u ukupnoj vrednosti 941 mil USD - kazao je Jevtić.\nZorana Mihajlović je kazala da Srbija već nekoliko godina uspešno sarađuje sa ruskim železnicama.\n- Ovo je logičan sled da nastavimo saradnju i da radimo na izgradnji Dispečerskog centra koji je za Železnice Srbije i upravljanje železničkim saobraćajem od ogromnog značaja. Na ovom ugovoru radimo unazad dve godine i srećni smo što nastavljamo uspešnu saradnju sa Ruskim železnicama. Krećemo u nove projekte - izgradnju novog dispečerskog centra iz kojeg će se upravljati saobraćajem u celoj Srbiji, uključujući i brzu prugu Beograd-Budimpešta. Takođe, krećemo u izradu projekata za rekonstrukciju preostalih 210 kilometara barske pruge, koja će početi tokom 2020. godine - izjavila je Mihajlović.\nOna je istakla da će tokom posete predsednika Ruske Federacije Vladimira Putina Srbiji biti potpisan 21 dokument, među kojima je ugovor za projekte na železnici jedini komercijalni ugovor.\n- U prethodne četiri godine ugovorili smo iz ruskog kredita za modernizaciju železnice projekte vredne 1 mlrd EUR i obnovili 205 kilometara pruga, a svi projekti koje smo zajedno radili završavani su efikasno i u roku. Sada krećemo u nove projekte, jer naš je cilj da Srbija ima potpuno modernu železnicu koja je povezuje sa regionom i Evropom - rekla je ona.


Foliranje javnosti bez potrebe, kragujevački FAS sve bliže fijasku | Novosadski informativni portal 021\nFoliranje javnosti bez potrebe, kragujevački FAS sve bliže fijasku\nDavljenik se hvata za slamku, tako bi se ukratko mogli okarakterisati pokušaji države Srbije, trećinskog vlasnika fabrike automobila FAS u Kragujevcu, da podstakne opasno posustajuću proizvodnju "fijata 500".\nPosle dve godine moljakanja, a nakon posete Nursultana Nazarbajeva, predsednika Kazahstana, gotovo je izvesno da će se ostvariti šumadijski san o bescarinskom izvozu pet, verovatno i 10.000 vozila na ovo veliko tržište.\nMeđutim, povlastica, na koju ćemo uzvratiti dopuštanjem uvoza iste količine ruske "lade", teško da Kragujevčanima može ozbiljnije pomoći. Njihovi problemi su mnogo veći i potiču sa drugih strana.\nItalijanska firma postaje američka\nIzrazit pad proizvodnje traje već treću sezonu; uslovljen je padom potražnje u SAD, gde se vozilo prodavalo po 20.000 dolara, primetno iznad 15.000 evra, cene na tržištu Evropske unije. Evropljanima je i ovo visoka cena, a Serđo Markione, prvi čovek torinskog Fijata, jasno je naznačio da vozila njegove firme srednje klase, u koje spada i "fijat 500" na duže vreme nemaju perspektivu na evropskom tržištu.\nPripajajući američki Krajsler, okrenuo se drugim, pre svega američkom, tržištima. I sedište firme se polako izmešta iz Torina u London i San Francisko, a svih pet modela koje ova kompanija u narednom periodu planira lansirati su iz portfelja Krajslera.\nKupovina američke kompanije je spasonosni pojas za torinsku firmu i sav profit dolazi iz kupljenog poslovnog segmenta.\nKada je "fijat 500" skup Evroljanima, može se zamisliti koliko je teško dostupan kupcima iz Rusije, Kazahstana, Belorusije, Jermenije i Krigistana. Sem toga, kao posledica sankcija EU i SAD prema Rusiji, odnosno ruskih kontrasankcija, prodaja automobila i ovde jako opada, samo prošle godine za 35 odsto.\nUostalom, da je cena povoljnija verovatno bi se i na domaćem tržištu prodavalo više od 1.020 vozila koliko je prodato prošle sezone, uprkos subvencijama države Srbije i kampanje da državne institucije kupuju domaći automobil.\nPosle početnog buma na tržištu SAD, opadajući trend je počeo 2013. godine, nakon što se nekoliko hiljada vozila moralo povući od kupaca i zameniti novim usled moguće greške na menjaču. Sem toga, vozilo je u veoma uticajnoj anketi proglašeno za najgore u SAD, pa su se pojavile sumnje da su nam Italijani u startu podmetnuli sporan model.\nDa podsetimo, po ugovoru države Srbije i torinskog Fijata, dobavljači motora i menjača, dva najvažnija dela svakog automobila, trajno će ostati tradicionalni partneri i nikad neće biti zamenjeni lokalnim podizvođačima.\nIzostali lokalni dobavljači\nIstine radi, jedva da ima četiri, pet ovdašnjih firmi koja su uspela da se ubace u partnere Fijatove kćerke firme u Kragujevcu. Većina tradicionalnih dobavljača je u Srbiji osnovala samo trgovački segment firme i delove uvoze na svoje ime, pa se u statistici ne vide kako je u pitanju uvoz FAS-a.\nOtuda je i moguće domaću javnost zavaravati da je reč o najvećem ovdašnjem izvozniku. Kada se uračuna celokupan uvoz, onda čini čak 87,2 odsto izvoza. Dakle, iz nepunih 13 odsto dodate vrednosti valja platiti zarade radnicima, istina neto jer se doprinosi plaćaju iz budžeta Srbije, cenu energije, najnižu u Evropi, ovdašnje dobavljače i ovde kupljen repromaterijal, tekuće troškove...\nKragujevačka roba u ovom trenutku nema procenjivanu prođu, ali se mora priznati da prodaja 70.000 skupih vozila, mahom na osnovu zanimljivog dizajna, nije neuspeh. Nevolja je što se u Kragujevcu ne proizvode bar još jedan ili dva modela, kako bi se dostigao projektovani kapacitet 300.000 automobila za godinu dana, sa mogućnošću uvećanja na pola miliona.\nNovi modeli ili nov partner\nNa potezu su čelnici centrale iz Torina. Oni imaju službe za praćenje i uticanje na ukus potrošača, u svakom trenutku imaju bar po dva, tri potencijalna modela za svaku klasu. Od njihove odluke zavisi i sudbina kragujevačkog proizvođača, s tim da je država Srbija već premnogo učinila, na račun poreskih obveznika, da bi ponovo sufinansirala.\nJedino proizvodnja novog modela možda može pomoći, ali imajmo u vidu da celom Fijatu u Evropi slabo ide. Druga varijanta, aktuelnija za dve godine, kada ističe desetogodišnji ugovor, je preprodaja firme drugom svetskom proizvođaču, naravno ako bude kupaca. Treća mogućnost je stavljanje ključa u bravu na pogon izgrađen pre šest godina.\nSve ostalo je foliranje javnosti, i trogodišnje navaljivanje na Rusiju i Kazahstan da nam učine ustupak, tim pre što je Fijat već imao firmu u Toljatiju, pa ju je napustio jer njegovi automobili nisu prolazili na ruskom tržištu, gde su lokalnom proizvodnjom prisutni svi značajniji svetski proizvođači , zapošljavajući blizu milion radnika.\nkragujevac\tfiat\tfas\n31.08.2016\t• 19:18\nšta ima veze da li smo u minusu\nipak je to "investicija"\n31.08.2016\t• 13:43\nNema veze. Evo, sprema se veliko otvaranje fabrike čačkalica, a putuje se avionom i da bi se dogovorilo da neko investira u fabriku metli. Spreman je veliki TV prenos grandizoznog događaja, u kome će posao naći čak 200 partijskih članova.\nNaravno, Partija plaća pelene za odrasle.\nŠto se tiče puteva, dok su za 30 godina ostale zemlje izgradile sve puteve, svuda, Srbija je zaista izgradila skoro ceo Koridor o kome je tupila prethodnih 30 godina.\nUcveljena Vojvodina se nada da će i ona dobiti puteve kao i ostali, veći deo Srbije.\n31.08.2016\t• 13:02\nOvaj narod plaća što životom što u kešu,\nali ODGOVORAN JOŠ NIKO NIJE.


ZAPOSLENIMA U PROSVJETI U RS POVEĆANA CIJENA RADA NA 110 KM\nOdluku o povećanju cijene rada za zaposlene u oblasti obrazovanja i kulture sa 100 KM na 110 KM je u ime ministara za naučnotehnološki razvoj i visoko obrazovanje i informaciono društvo potpisala njegov savjetnik Željana Jovičić, predsjednik Sindikata obrazovanja, nauke i kulture Srpske Dragan Gnjatić i ministar prosvjete i kulture Republike Srpske Natalija Trivić.\n- Smatram ovo velikim danom za sve zaposlene u oblasti prosvjete i kulture Republike Srpske. Odluka će biti primijenjena već sa obračunom plate za maj, tako da već početkom narednog mjeseca zaposleni u obrazovanju i kulturi mogu da očekuju primanja uvećana za 10 odsto - rekla je ministar Natalija Trivić.\nNaglasila je pozitivan trend kada je riječ o povećanju plata u oblasti obrazovanja i kulture i istakla da je povećanje od 10 odsto veliki rezultat i resornih ministarstava i Vlade Srpske u cijelosti koja prepoznaje zašto je važno u resoru obrazovanja i kulture poštovati svačiji rad i raditi na dignitetu zaposlenih.\nPredsjednik Sindikata obrazovanja, nauke i kulture Srpske Dragan Gnjatić izrazio je zadovoljstvo potpisivanjem odluka o povećanju cijene rada za 10 odsto čime će svi zaposleni u oblasti obrazovanja, nauke i kulture koji se finansiraju iz budžeta Srpske, a putem Zakona o platama, dobiti povećanu majsku platu.\n- Nastavljamo da poboljašavamo materijalni status radnika u oblasti obrazovanja, nauke i kulture. U narednom periodu očekujemo da budu ispunjeni naši zahtjevi u vezi sa ujednačavanjem platnih koeficijenata sa ostalim korisnicima budžeta i da posebno iskažemo naknade za topli obrok i regres na već postojeće stanje, odnosno na već postojeće koeficijente - rekao je Gnjatić.\nOn je istakao da sindikat ima uvjeravanja iz Vlade i resornih ministarstava da će vrlo intenzivno raditi na tome i da će se u narednom periodu doći do kvalitetnih rješenja.\nIZVOR: Vebsajt Ministarstvo za naučnotehnološki razvoj, visoko obrazovanje i informaciono društvo RS, 11.05.2022.


Znate li koji je najgotivniji automobilski dodatak koji nikada nije prihvaćen od strane proizvođača? (VIDEO) - Zanimljivosti o automobilima\nNeke ideje ostanu zapamćene samo kao interesantne, ali ne izazovu neko veliko interesovanje ili pronađu tek neku ograničenu primenu.\nProizvođači automobila, s vremena na vreme, odstupe od ustaljenih normi kada konstruišu novi model, pa ili naprave nešto sasvim drugačije od svega (za šta je pravi primer Fiat Multipla, o kojoj smo nedavno pisali), ili u već standardnu formu unesu neki detalj po kome neki model postane i ostane upečatljivo prepoznatljiv.\nTakve ideje nekada budu prihvaćene i postanu standard, kao što je to pedesetih godina prošlog veka sa sigurnosnim pojasevima bio slučaj. Nekada, međutim, ostanu zapamćene samo kao interesantne ideje za koje se nije pojavilo neko veliko interesovanje, a ponekada i pronađu neku ograničenu primenu (kao npr. Vankelov motor sa rotacionim klipom).\nJedan od zanimljivijih primera ovoga su Mazdini „oscilirajući otvori za vazduh“, tačnije otvori za vazduh koji su se automatski pomerali levo – desno šireći tako vazduh po kabini automobila. (Inače, upravo je Mazda poznata po insistiranju na Vankelovim motorima u nekim svojim modelima.)\nTaj dodatak standardnom ventilacionom sistemu na američkom tržištu je nuđen u modelu Mazda 626, tokom osamdesetih i devedesetih godina. Iako se činilo da Mazda voljna da na svaki način popularizuje svoj izum, drugiproizvođači, čini se, nisu bili zainteresovani za njega.\nDovoljno je bilo pritisnuti „Swing“ dugme na komandnoj tabli i rešetke ventilacionih otvora bi počele da se pomeraju levo – desno. Iako danas, u eri klima uređaja na svakom mestu, ovaj izum možda deluje čudno ili smešno, reći da je postojanje ova funkcija nejasno, bilo bi potcenjivanje.\nKoliko dugo bi trebalo da sačekate posle pića, pre nego što ponovo sednete za volan?


Novi program Chainalisis ima za cilj da pomogne u sortiranju zaplenjene kriptografije – Woodworkingplansgeek\nHome/bankarstvo/Novi program Chainalisis ima za cilj da pomogne u sortiranju zaplenjene kriptografije\n0 34,103 1 minut citanja\nŠta se dešava sa kripto imovinom koja se koristi za podle aktivnosti nakon što ih vlasti zaplene? Novi program Chainalisis pomaže u sortiranju ruševina.\nU 11 godina od osnivanja kripto industrije zlonamerne stranke su koristile digitalnu imovinu za čitav niz ilegalnih aktivnosti, od plaćanja droga do pranja novca. Blockchain analitička kompanija Chainalisis pokreće novu uslugu koja pomaže vlastima da prate, čuvaju i prodaju kriptovalute povezane sa kriminalom nakon njihovog hvatanja.\nFirma naziva inicijativu svojim Programom realizacije imovine. „Chainalisis je stvorio end-to-end rešenje za praćenje i praćenje, planiranje pre zaplene, rukovanje, skladištenje, realizaciju i nadgledanje imovine zaplenjene od strane zakona“, generalni direktor Chainalisis-a za evropsku, bliskoistočnu i afričku regiju, Duncan Hoffman, rekao je za Cointelegraph. Svojim novim programom Chainalisis ima za cilj da pomogne klijentima na više načina, uključujući podnošenje i prodaju zaplenjenih digitalnih fondova, donošenje zatvaranja nekada nelegalno korišćene imovine i njihov legalni povratak u ekosistem, na osnovu Hoffmanovih komentara.\nBrojni sitni zločini i zločini visokog profila uključivali su kriptovalute poslednjih godina, uključujući hakovanje, finansiranje terorizma i druge događaje.\nNedavno je gotovo milijardu dolara kripto sredstava povezanih sa Putom svile, neslavnom operacijom droge koja je zatvorena pre sedam godina, preselila lokacije adresa novčanika.\nMinistarstvo pravde Sjedinjenih Država naknadno je podnelo zahtev za preuzimanje sredstava od identifikovanog hakera, što objašnjava premeštanje adrese novčanika. Chainalisis je sarađivao sa vlastima na slučaju, navodi se u izjavi Chainalisis-a dostavljenoj Cointelegraph-u.\nProgram realizacije imovine Chainalisisa cilja na upotrebu od strane vladinih agencija, kao i upravnika insolventnosti – igrača koji predstavljaju nesolventne entitete – iako je program otvoren i za druge zainteresovane ljude.\nKao deo inicijative, Chainalisis se udružio sa kompanijom Asset Realiti, kompanijom koja već radi u niši zaplenjene imovine. Firma će sarađivati sa Chainalisisom na više procesa, uključujući prodaju zaplenjenih sredstava. Vlade su pojačale svoj angažman sa kripto-tehnologijom 2020. godine, postajući sigurnije u sprovođenje zakona.\n5 kripto valuta koje bi mogli pogledati ove nedelje\nBTC pomaže u našim naporima da skinemo sa položaja predsednika od 20+ godina: Aariku Rhodes na Dan bitkoina\nRuska Sberbank planira izdavanje sopstvenog kripto tokena “Sbercoin”\nDa li će Polkadot spasiti decentralizovane finansije od problema skaliranja Ethereuma?


RTV BIR - Počela realizacija projekta deminiranja 'Driječina' u Vogošći\nPočela realizacija projekta deminiranja 'Driječina' u Vogošći\nNa području MZ Hotonj u općini Vogošća danas su počeli radovi na projektu deminiranja "Driječina" površine 18.000 kvadratnih metara.\nPomoćnik načelnika Službe civilne zaštite Općine Vogošća Nermin Hajro rekao je da je, nakon detaljnog izviđanja i prikupljanja podataka sa te lokacije, urađen projekt deminiranja koji je njemačka ambasada odabrala za deminiranje kako bi on mogao biti vraćen krajnjim korisnicima.\nRadove na deminiranju izvodi Udruženje za eliminaciju mina - UEM Sarajevo, a sredstva je osigurala Ambasade Njemačke u Sarajevu, uz učešće Općine Vogošća.\nUpućen je apel građanima da se strogo pridržavaju znakova kojima su obilježena rizična područja, kao i upozorenja koja daju strukture zaštite i spašavanja i demineri koji izvode operacije deminiranja.\nO svakom pronalasku neeksplodiranih ubojnih sredstava treba obavijestiti civilnu zaštitu ili policiju, saopćeno je iz Općine Vogošća.\nU Sarajevu sutra počinju 'Vogošćanski dani 2019.'\nViše iz kategorije: « Promocija socijalne inkluzije kroz radionice 'Mi možemo'\tDirektor BBI banke na ISTAMEA konferenciji u Istanbulu »


Sukob Turaka i Kurda na jugoistoku Turske\nTurska vojska razmenila je danas vatru sa kurdskim pobunjenicima na jugoistoku Turske, što je jedan od retkih slučajeva kršenja dvogodišnjeg primirja.\nDo sukoba je došlo četiri dana pošto je zatočeni lider PKK Abdulah Odžalan izjavio da je 30-godišnja pobuna te organizacije protiv Turske postala "neodrživa" i pozvao svoje pristalice da održe kongres na kome bi bila doneta odluka o okončanju oružane borbe.\nTurske oružane snage granatirale su položaje PKK u oblasti Daglika u provinciji Hakari blizu iračke granice kao odgovor, pošto su pripadnici PKK ispalili tri granate, stoji u saopštenju generalštaba turske vojske objavljenom na njihovom veb sajtu.\nU saopštenju se navodi da su pobunjenci pucali na turske vojnike, ali da nema izveštaja o žrtvama.\nVojnici su odmah odgovorili na "pucnje terorista", ističe se u saopštenju i dodaje da su bezbednosne mere u vojnim bazama u regionu pojačane, preneo je Rojters.\nOdžalan, koji se nalazi u zatvoru na jednom ostrvu južno od Istanbula od 1999, pokrenuo je mirovne pregovore sa vladom sadašnjeg predsednika Tajipa Redžepa Erdogana 2012, radi okončanja sukoba u kome je, od 1984, poginulo više od 40.000 ljudi.\nLider PKK je proglasio prekid vatre 2013. i naložio PKK da povuče borce u baze na severu Iraka. Prekid vatre je još na snazi, ali je PKK zaustavila povlačenje nekoliko meseci kasnije, navodeći da Turska nije preduzela korake kojima bi uzvratila.\nTurska smatra PKK za terorističku organizaciju, kao i SAD i Evropska unija. PKK, međutim, sarađuje sa iračkim i sirijskim Kurdima u kampanji koalicionih snaga protiv ekstremista Islamske države, naveo je AFP.


Vučić: Svakako će biti pooštravanja mera za Beograd, ali bez policijskog časa - 08.07.2020, Sputnik Srbija\nVučić: Svakako će biti pooštravanja mera za Beograd, ali bez policijskog časa\nPredsednik Srbije Aleksandar Vučić izjavio je da će od petka svakako biti pooštravanja mera za Beograd, ali verovatno bez policijskog časa. 08.07.2020, Sputnik Srbija\n15:37 08.07.2020 (Osveženo: 22:40 03.08.2021)\n© Tanjug / DRAGAN KUJUNDZICPredsednik Srbije Aleksandar Vučić\nPredsednik Srbije Aleksandar Vučić izjavio je da će od petka svakako biti pooštravanja mera za Beograd, ali verovatno bez policijskog časa.\nPredsednik Vučić je, na konferenciji za novinare, najavio da će Krizni štab sutra obavestiti javnost i da će svakako biti pooštravanja mera, ali da policijskog časa neće biti.\nOn je istakao da je Beograd najveći problem i da se broj obolelih uvećava, kao i da je o merama imao teške razgovore sa premijerkom i ministrom zdravlja.\n„Imali smo danas teške razgovore. Sutra će biti Krizni štab, gde će se odlučiti šta će biti za petak, subotu i nedelju. Biće sigurno pooštravanja mera za Beograd. Verovatno će doneti odluku da neće biti policijskog časa, ali da će mere biti pojačane“, rekao je Vučić.\nVučić je dodao da je po tom pitanju izneo svoj stav i da misli da je bio u pravu, ali da premijerka Ana Brnabić i ministar zdravlja Zlatibor Lončar smatraju da postoji još jedna šansa da se mere pooštre, ali da ne bude policijskog časa.\n„Želim da kažem građanima Srbije da sam ja protiv toga i da smatram da je jedini spas da idemo u zabranu kretanja“, kazao je predsednik Srbije.\nVučić je napomenuo da i dalje smatra da je policijski čas neophodan, imajući u vidu težinu situacije i da u bolnicama više nema mesta, ali da je, kako je naveo, za zabranu kretanja potrebno uvođenje vanrednog stanja.\nNovi bilans: Zaraženo 357, preminulo 11\nU poslednja 24 časa u Srbiji je zaraženo 357 ljudi, preminulo je 11, a na respiratorima je 118 osoba, izjavio je predsednik Srbije Aleksandar Vučić, ocenjujući da je danas „drugi najgori dan od početka epidemije“ u našoj zemlji.\nVučić je, u tom kontekstu, apelovao na građane da se ne okupljaju danas, poručivši da će država dozvoliti okupljanja, ali ukoliko su bez nasilja i napada na policiju.\nU međuvremenu, na sajtu Ministarstva zdravlja objavljeno je da je u poslednja 24 sata testirano 8.567 osoba, kao i da broj aktivnih slučajeva iznosi 3.173.\nDo sada je ukupno testirano 464.171 osoba, a procenat smrtnosti je dva odsto.\nVanredna situacija proglašena u još tri opštine u Srbiji


U toku je više sudskih postupaka koje protiv Jovice Stefanovića i njegovih povezanih firmi vode i država, i mali akcionari, i stečajni upravnik SRBOLEKA. Ovi postupci treba da utvrde ono što je već svima očigledno: da povezane firme Jovice Stefanoviću duguju SRBOLEKU više novca nego što su ukupni dugovi zbog kojih je SRBOLEK otišao pod stečaj. Okončanjem ovih postupaka steći će se uslovi za izlazak SRBOLEKA iz stečaja i ponovno pokretanje proizvodnje. Međutim, stečajni upravnik SRBOLEKA i preduzeća koja kontrolišu Odbor poverilaca već mesecima pokušavaju da prodaju imovinu preduzeća, a trenutno je u toku postupak prodaje zgrade SRBOLEKA u Sarajevskoj ulici.\nUkoliko se to desi, SRBOLEK više nikada neće ponovo proraditi.\nOporavak SRBOLEKA nije samo interes njegovih radnika i malih akcionara. Stečaj ove kompanije je deo pokušaja uvoznika, poput NELTA i DELTA FARMA, da uguše domaću proizvodnju i preuzmu tržište lekova. Vrlo smo zabrinuti zbog činjenice da uvoznički lobi u svojim napadima na domaću farmaceutsku industriju ima punu podršku vlasti, u ovom slučaju pravosudne. Alarmantni podaci koje je nedavno objavila Državna revizorska institucija, da se praktično sve nabavke lekova iz državnog budžeta vrše direktnim pogodbama, mimo zakonom predviđene procedure koja garantuje transparentnost i konkurenciju, jasno govore o tome koliki je uticaj farmaceutskog lobija na vlasti u Srbiji. Zahtevamo da se, do okončanja postupaka koji se vode protiv Jovice Stefanovića za zloupotrebe i štetu nanetu SRBOLEKU, obustavi prodaja imovine ovog preduzeća i sve druge radnje u stečaju koje bi mogle da ugroze ponovno pokretanje proizvodnje. Oporavak SRBOLEKA, JUGOREMEDIJE i drugih domaćih proizvođača lekova je prvi i najvažniji korak koji treba preduzeti da se stane na put samovolji uvozničkog lobija.\nU Beogradu, 28. decembra 2012. godine


MANS "metlama" čisti i crnogorsku opoziciju\nPerformans MANS/a od 11. juna\nMete kritika Mreže za afirmaciju nevladinog sektora, najistaknutije NVO u Crnoj Gori na poziciji takozvanih watchdog organizacija, do sada su bili: akteri brojnih korupcionaških afera, nosioci organizovanog kriminala, ali uvijek - dijelovi vladajuće strukture. Sada se, me]utim, na udaru našla najjača opoziciona stranka u Crnoj Gori - Socijalistička narodna partija.\nMANS-ovi aktivisti traže od SNP-a da u svojim redovima očisti "žito od kukolja".\nDonijevši metle pred vrata sjedišta Socijalističke narodne partije, aktivisti MANS-a su poručili najjačoj opozicionoj partiji da bi trebalo da iz svojih redova odstrani funkcionere koji nijesu autentični opozicionari, odnosno, protivnici aktuelne vlasti. Naime, organizujući simbolično "veliko proljećno čišćenje i razdvajanje žita od kukolja" MANS-ovci su željeli da podstaknu SNP da lakše donese odluku o eliminisanju sopstvenih funkcionera za koje kažu da su činovnici organizovanog kriminala.\nSusret se odvijao u pseudo-prijateljskoj atmosferi u prostorijama SNP-a, a direktor ove partije Vladimir Vujović je na svoj način protumačio svojevrstan fenomen koji predstavlja činjenica da se nakon godina borbe protiv vlasti, NVO MANS usmjerila ka SNP-u kao opozicionoj partiji.\n"I meni je stvarno velika dilema kako su ti veliki ljudi mogli tako da pogriješe. Ja sam radio sa ovim ljudima i ja ih doživljavam kao ozbiljne ljude ali nekada se čovjek zanese. Onaj koji misli da mijenja ovu vlast, on u SNP treba da ima jakog, ne samo sagovornika nego i jaku potporu. Ko tako ne razmišlja mi mislimo da se za trenutak zanio i odustao od toga da ruši vlast. Naš je program jasan – promjena ove vlasti", rekao je Vujović.\nKonfrontacija NVO MANS i opozicione Socijalističke narodne partije je počela prije nekoliko dana, kada je, tokom sedmog gradjanskog protesta, koji se u organizaciji MANS-a, Unije slobodnih sindikata i Studentske unije, već mjesecima periodično održavaju uslijed nagomilanog nezadovoljstva zbog teške socijalno-ekonomske situacije, direktorka MANS-a Vanja Ćalović direktno prozvala šefa poslaničkog kluba SNP-a Aleksandra Damjanovića jer nije upozorio javnost na neregularnosti u Prvoj banci, kojom gazduje porodica bivšeg premijera Mila Đukanovića, a u kojoj su se događale brojne nezakonitosti, iako je još 2010. službeno posjetio u svojstvu predsjednika parlamentarnog Odbora za ekonomiju, finansije i budžet.\n"Činovnik organizovanog kriminala, poslušnik mafije , izdajica – Aleksandar Damjanović", riječi su upućene iz MANS-a.\nFunkcioner opozicione Socijalističke narodne partije Aleksandar Damjanović je, skupštinsko zasijedanje narednog dana, iskoristio da odgovori na prozivku.\n"I o meni, i o ovima kojima ni ime ne želim da pomenem, a ponavljam radi se o dva štampana medija, jednom predstavniku građanskih protesta i pojedinim poslanicima, ako već do sada nije – sudiće im vrijeme".\nAkcija nije udar na stranku, nego na određene ljude\nPodsjetimo, dan prije prošlonedjeljnog protesta, medijski je sondirana ideja koju je MANS potom i konkretno iznio. Zajedno sa ostalim organizatorima protesta, iz ove NVO je upućen poziv svim opozicionim partijama, odnosno, kako su dodali, poštenim poslanicima iz bilo koje partije da izađu iz parlamenta i tako mu uskrate legitimitet. Iz dvije opozicione partije: Nove srpske demokratije i Pokreta za promjene, odmah je odgovoreno da su spremni na takav potez, ali da se čeka SNP iz koga su poručili da o tome moraju odlučivati kolektivni organi stranke. Naslanjajući se na ovu inicijativu, uslijedila je, od strane MANS-a prozivka Damjanovića, a onda i simbolično doniranje metli ovoj partiji da bi se "očistila od kukolja".\nU MANS-u, međutim, kažu da njihova akcija nije nikakav udar na Socijalističku narodnu partiju, već ukazivanje na "ulogu" njihovog funkcionera Aleksandra Damjanovića.\n"Mi smo ovdje danas da vam ukažemo da taj čovjek jednostavno nije ispunio svoju funkciju u parlamentu i da on personalno, dakle pričam o Aleksandru Damjanoviću - ne predstavlja ono što SNP zaista jeste i šta je ona predstavljala za MANS i druge koji se bore protiv ovog režima na svim mogućim nivoima. Vi se jednostavno morate odrediti i oko tog čovjeka i oko poziva koji je došao sa zadnjeg protesta da SNP napusti parlamentt", navode u MANS-u.\n"Napad na predsjednika poslaničkog kluba SNP-a, Aleksandra Damjanovića, od strane nekih opoozicionih poslanika i pojedinih organizatora protesta doživljavamo kao direktan i neosnovan napad na cjelokupan SNP i kao podršku vlasti uoči najavljenih parlamentarnih izbora", bila je prva reakcija SNP-a, koju je i u ponedjeljak potvrdio potpredsjednik Neven Gošović.\n"Ja znam vaš odnos prema SNP, ali ako imate takav odnos prema predsjedniku kluba poslanika SNP, kojeg je na predlog predsjednika birao Glani odbor naše partije onda se to ne može odvojiti od vašeg odnosa prema SNP-u. Htjeli vi to ili ne, to je povezano jedno sa drugim. Nama je stalo, a sigurno i Aleksandru Damjanoviću, da sve te činjenice na kojima zasnivate ovako teške optužbe učinimo javnim, dostupnim javnosti i da vidimo u čemu je to propust Aleksandra Damjanovića da bi mogao da nosi jedan ovakav epitet koji mu vi pokušavate dati", kazao je Gošović.


Irak upozorava Tursku, ali nema povlačenja snaga - Vijesti.me\nIrak upozorava Tursku, ali nema povlačenja snaga\n"Moramo da budemo spremni da branimo Irak i svoj suverenitet. Vazduhoplovne snage imaju kapacitet da zaštite Irak i njegove granice od svake prijetnje", rekao je Abadi prilikom posjete štabu vazduhoplovnih snaga Iraka Edit\nHajder al Abadi (Foto: Reuters)\nTanjug 7. decembar 2015, 20:23 ažurirano 12. februar 2019, 09:48\nIrak je danas upozorio Tursku da joj ističe vrijeme za povlačenje snaga koje je bez dozvole Bagdada poslala u tu zemlju, ali je Ankara nagovijestila da nije vjerovatno da će to učiniti.\nIrački premijer Hajder al-Abadi rekao je da je ostalo još "samo 24 sata" od 48 koliko je Irak dao Turskoj da povuče tenkove i vojnike iz baze nedaleko od iračkog grada Mosula koji je pod kontrolom Islamske države, prenosi AFP.\n"Moramo da budemo spremni da branimo Irak i svoj suverenitet. Vazduhoplovne snage imaju kapacitet da zaštite Irak i njegove granice od svake prijetnje", rekao je Abadi prilikom posjete štabu vazduhoplovnih snaga Iraka.\nMeđutim, neimenovani visoki turski zvaničnik rekao je danas da Ankara vjerovatno neće povući svoje snage koje broje između 150 i 300 vojnika uz podršku 20 tenkova, razmještenih u bazi u oblasti Bašika.\n"Očekujemo da oni ostanu tamo, mada će sve zavisiti od razgovora", rekao je on.\nIrački ministar spoljnih poslova Ibrahim al-Džaferi objasnio je takođe danas da se ultimatum Bagdada Ankari odnosi na povlačenje nedavno razmještenih turskih vojnika, a ne i na savjetnika koji od ranije sarađuju sa iračkim snagama.\nAbadi je dodao da se najveći dio nafte proizvedene na teritoriji pod kontrolom ID u Iraku i Siriji krijumčari preko Turske, što Ankara ne samo da demantuje, već tvrdi da je pojačala borbu protiv krijumčarskih mreža koje godinama djeluju na njenim granicama.\nREZULTATI SE ZNALI I PRIJE IZBORA\nKoronavirus - epidemija\nIranska agencija: Broj broj smrtnih slučajeva od koronavirusa u gradu...\nNajveća špijunska afera u istoriji: Kako je Jugoslavija otkrila prevaru


M. P. 28. januara 2021. 08:56\nEvo jednog domaćeg primera gde je istorijska greška izrasla u simbol od betona, čelika i granita.\nLokaciju na današnjem Vračaru još 1895. izabralo je Društvo za podizanje Hrama Svetog Save uvereno kako je tadašnji Vračar isto ono brdo na kome je 1595. godine Sinan paša spalio njegove mošti.\nMeđutim, ispostavlja se da se u 16. veku mesto koje se zvalo Vračar nalazilo 1,3 kilometra dalje. I da je hram na pogrešnom mestu.\nKrajem 16. veka, posle pada Mađarske, u jednom od brojnih sukoba tokom takozvanog Dugog rata između Habzburga i Osmanlija, izbio je ustanak Srba u tada turskom Banatu.\nInače, grad je tada u turskim rukama bio tek 70 godina, dobijen nakon osvajanja 1521. godine (treba reći kako je tek ovaj događaj, nakon pada Smedereva, definitivno označio ono što se naziva „početkom ropstva pod Turcima“, koje se prečesto pogrešno vezuje sa Kosovskim bojem).\nVidljivo sa svih strana, bilo je to, svakako,idealno mesto za lomaču. Ne dvoumeći se, Sinan paša ovde spaljuje Svetog Savu 27. aprila 1595, a kako još Rajić beleži u svojoj istoriji, njegov prah se razvejava dva dana kasnije.\nGde je ta lokacija danas?\nSve do početka XIX veka, dok se topografija okoline Beograda nije dramatično menjala, bilo je jasno vidljivo koje brdo predstavlja Vračar.\nCrkva Svetog Marka, u međuvremenu, živi svoj život – u njoj se sahranjuju Obrenovići, biva bombardovana tokom Austro-Ugarske okupacije, 1940. se obnavlja kao replika Gračanice i podiže po u tadašnjoj javnosti napadanom projektu braće Krstić, da bi bila oštećena već u bombradovanju 1941. i potom obnovljena 1948. godine.\nDanas predstavlja jednu od najlepših beogradskih građevina.\nUporedo sa tolikim upinjanjem da se podigne divovski vračarski hram, prava lokacija na Tašmajdanu na kojoj je Sinan paša spalio mošti Rastka Nemanjića ostala je neobeležena.\nOkolni park Tašmajdan sa zgradom državne pošte, televizije i bazenom, nema nikakvo obeležje o onome što se na tom mestu dogodilo pre 400 godina.\nNo, mada na pogrešnom mestu, Hram Svetog Save se gradi u dobrom društvu, pored njega je Narodna biblioteka Srbije, a kupola mu je vidljiva gotovo duž celog pravca Slavija-Kalemegdan.\nUz to, priča o potrazi za lokacijom spaljivanja moštiju, koja je širom Beograda ostavila niz toponima, uklapa se u uzbudljivu istoriju izgradnje Hrama, stogodišnju epopeju sa stalnim prekidima i novim počecima.


Iako je grejna sezona završena 15. aprila, zahvaljujući preporuci Vlade Republike Srbije po kojoj su sve toplane bile u obaveze da zbog niskih temperatura nastave sa isporukom toplotne energije, u Prijepoplju se proteklih dana praznovalo uz tople radijatore.\nUprkos minimalnim zalihama energenata koje su bile predviđene za tople probe, Javno komunalano preduzeće „Lim“ ispunilo je ovu obavezu, i juče u kasnim večernjim satima, prekinulo isporuku toplotne energije.\n„Od 25. aprila do 3. maja, sa izuzetkom 28. aprila kada zbog visoke spoljne temperature nismo isporučivali toplotnu energiju, radijatori su bili topli u najvećem broju stanova. U funkciji su bile sve četiri kotlarnice koje su u vlasništvu preduzeća, rekao nam je Besim Hadžalić, rukovodilac RJ „Grejanje“.\nZbog remonta kotlarnice Prijepoljske gimnazije, stanovi koji se toplotnom energijom snebdavaju iz ove kotlarnice su, kako saznajemo, ostali hladni proteklih dana.\nRadovi na remontu kotalarnica tek očekuju Javno komunalno preduzeće, ali je pod velikim znakom pitanja kako će se obezbediti sredstva za ovu nemanu.\n„Prošle godine smo za remont i ugradnju kalorimetara tražili od lokalne samouprave 10 miliona dinara ali su ta sredstva izostala. Najkritičnija situacija je u kotlarnici Pijaca, gde smo sa dva kotla stara više od 30 godina, od kojih od prošle godine jedan nije u funkciji, nekako uspevali da održimo nivo usluge. Kotao koji je trenutno u funkciji čeka ozbiljan remont ili zamena. Kada je reč o ugradnji kalorimetara, naša zakonska obaveza bila je da do kraja prošle godine rešimo ovo pitanje, ali je rok pomeren do kraja 2016. godine. Sama realizacija projekta je jako komplikovana jer zbog nedostatka sredstava još nisu stvoreni tehnički uslovi za njegovu realizaciju, kaže Hadžalić.\nOpširnije u Listu Polimlje, 13. maja\nPročitano 456 puta\tPoslednji put izmenjeno 04 maj 2016\nJUBILEJI: 800 GODINA SAMOSTALNOSTI SRPSKE PRAVOSLAVNE CRKVE U...\nNapisao: Jasmina Beganović\tokt 18, 2019


Udovičić: Najbolja igra do sada; Krojcman: Ovo je neprihvatljivo\nSelektor vaterpolo reprezentacije Srbije Dejan Udovičić ocenio je da je njegova ekipa u današnjoj utakmici protiv Nemačke prikazala najbolju igru u dosadašnjem toku takmičenja na Evropskom prvenstvu u Zagrebu.\n"Dobro smo se pripremali za utakmicu sa Nemačkom, na kojoj smo možda\nprikazali najbolju igru na turniru. Nemačka nije lošija od nas za 14 golova, ipak, oni su prošle godine na Svetskom prvenstvu izbacili Crnu Goru", rekao je Udovičić posle utakmice.\nReprezentativac Srbije Živko Gocić smatra da je na igru Nemačke uticalo isključenje igrača Marka Policea i dodao da jedva čeka da vidi sa kim će njegov tim igrati u četvrtfinalu.\n"Posle ranog isključenja njihovog najboljeg igrača Policea, zbog tri lične greške, Nemci su prestali da igraju. Ova utakmica više nije važna, najvažnija stvar danas je da vidimo ko će nam biti protivnik u četvrtfinalu", rekao je Gocić.\nSelektor Nemačke Hagen Štam rekao je da se njegov tim i dalje oporavlja od brojnih povreda, ali da je najvažnije da je izborio plasman u četvrtfinale.\n"Danas su se pomešali ženski i muški turnir... Naravno, nemam ništa protiv ženskog vaterpola. I pre ove utakmice smo izborili plasman u četvrtfinale, a moj tim i dalje oseća posledice povreda", rekao je on.\nReprezentativac Nemačke Tobijas Krojcman rekao je da njegov tim što pre treba da zaboravi današnji poraz.\n"Ovo je neprihvatljivo. Srbi su nas fižički iscrpeli. Sada moramo brzo da zaboravimo ovaj meč, pre nego što psihički bude uticao na nas", rekao je Krojcman.\nSEVALI I NOŽEVI Potukla se grupa migranata, četiri osobe povređene


Na nesreću srpskog tenisera, metak je pogodio glavnu arteriju. Srećom po tenisera, policajac je na mesto pucnjave stigao za nekoliko minuta i uspeo da mu pruži prvu pomoć. Usledilo je više operacija i transfuzija krvi, kao i rehabilitacija.\nPosle nekoliko nedelja provedenih u bolnici pušten je na kućno lečenje, međutim, ostali su neplaćeni medicinski računi koji su poprilično veliki, a koje Luka, i pored pomoći ljudi velikog srca, još uvek nije podmirio.\nBONUS VIDEO: VELIČANSTVENI NOVAK: Top 10 tenisera po nedeljama provedenim na čelu ATP liste\nNIJE SAMO JOVIĆ: Fiorentina naciljala još jednog Srbina\n22. 06. 2022. u 10:06\nNovak Đoković Olga Danilović Luka Stojanović Novak Đoković najnovije vesti


Krizni štab doneo nove mere - Zatvaranje od srede do ponedeljka\nKrizni štab za borbu protiv korona virusa usvojio je danas nove, oštrije mere, a to je da se većina delatnosti zatvara od srede do ponedeljka, potvrđena su pisanja "Blica".\nOpširnije: Krizni štab doneo nove mere - Zatvaranje od srede do ponedeljka 1 komentar\nNacionalna služba za zapošljavanje obaveštava javnost da će danas, 15. marta 2021.godine, isplatiti posebnu novčanu naknadu uplatom na tekuće račune korisnika kod poslovnih banaka, za februar mesec 2021. godine.\nOpširnije: ISPLATA POSEBNE NOVČANE NAKNADE Dodaj novi komentar\nOtkazana košarkaška utakmica između OKK Ivanjia i ekipe Plane\nKošarkaška utakmica koja je trebalo da se odigra večeras u Ivanjici, izmedju OKK Ivanjica i ekipe Plane iz Velike Plane, odložena je zbog bolesti tri igrača gostujućeg tima.\nOpširnije: Otkazana košarkaška utakmica između OKK Ivanjia i ekipe Plane Dodaj novi komentar\nVeći broj registrovanih slučajeva korona virusa u Ivanjici, vakcinisano oko 8.000 građana (VIDEO)\nU Ivanjici se poslednjih dana beleži povećan broj registrovanih slučajeva zaraze korona virusom. U COVID ambulanti ivanjičkog Doma zdravlja povećan je broj prvih pregleda pacijenata koji imaju simptome slične korona virusu.\nOpširnije: Veći broj registrovanih slučajeva korona virusa u Ivanjici, vakcinisano oko 8.000 građana (VIDEO) Dodaj novi komentar\nPovodom Nacionalnog dana borbe protiv raka dojke, koji se obeležava 20. marta, princeza Katarina Karađorđević želi još jednom da ukaže na važnost preventivnih pregleda za očuvanje zdravlja žena.\nOpširnije: PRINCEZA KATARINA POVODOM DANA BORBE PROTIV RAKA DOJKE Dodaj novi komentar\nOpširnije: "Srpski ponos" više neće biti jeftin: Zbog deficita kvalitetne maline na svetskom tržištu, cena je... Dodaj novi komentar\nStrana 7 od 239


Američki ekspert Daniel Serwer potpuno otvoreno i bez uvijanja upozorava: 'Srpski svet' je opasnost za ne-Srbe\nObservacije Daniela Serwera.\nDaniel Serwer, američki stručnjak za pitanja Balkana, objavio je autorski tekst u kojem se bavi aktuelnim izjavama funkcionera Srbije i ideologa “srpskog sveta”.\nProfesor Univerziteta Džon Hopkins je u tekstu na sajtu peacefare.net istakao, da zvaničnici Amerike i Evropske Unije moraju ideologiju “srpskog sveta” prepoznati kao neliberalnu, antidemokratsku ideju.\nServerov tekst prenosimo u cjelosti:\nAleksandar Vulin, ministar unutrašnjih poslova Srbije, postao je glavni glasnogovornik za ideju koja se pripisuje predsjedniku Vučiću: “Srpski svet”. Ovo je podgrijana verzija “velike Srbije” Slobodana Miloševića koju nije uspio da realizuje, jer je izgubio sva četiri rata u 1990-tim.\nVulin je jasan da namjerava i vojno osvajanje, ukoliko bude potrebno. Srbija, kaže on, mora “imatu vojnu sposobnost da sačuva i sebe i Srbe gdje god oni žive”.\nSuština je u sljedećem: “Srpski svet” je opasnost za ne-Srbe i prijetnja regionalnom miru i stabilnosti. Amerikanci i Evropljani to moraju prepoznati kao neliberalnu, antidemokratsku ideju i suprotstaviti se njoj i njenim zagovornicima najbolje što mogu. To još uvijek ne rade – zaključio je Server, prenosi antenaM.\nPrevious article Tri osobe poginule u tragičnoj saobraćajnoj nesreći na magistralnom putu M-17 nedaleko od Vranduka\nNext article Otvoreno pismo načelniku Srebrenice iz Kanade povodom anticivilizacijske naredbe da se ukloni baner sa bajramskom čestitkom


Vlada Federacije BiH već nekoliko mjeseci odbija zaključiti Granski kolektivni ugovor za područje telekomunikacija u FBiH\nNAJAVE Radnici BH Telecoma i HT Mostar spremaju se za štrajk\nPrethodni granski kolektivni ugovor je istekao 9. jula ove godine\nSindikat BH Telecoma i Sindikat HT Mostar najavili su da su započeli pripreme za organizovanje štrajka zbog toga što Vlada Federacije BiH već nekoliko mjeseci odbija zaključiti Granski kolektivni ugovor za područje telekomunikacija u FBiH.\nPrethodni granski kolektivni ugovor je istekao 9. jula ove godine, te su od tog datuma na snazi produžene mjere primjene odredbi Granskog kolektivnog ugovora, a koje istječu 9. oktobra 2020. godine. Nakon tog datuma radnici u ove dvije kompanije će ostati bez zaštite koju im daje Granski kolektivni ugovor, te se time otvara mogućnost da Uprave kompanija svojim odlukama kroz Pravilnike o radu samostalno odlučuju o pravima radnika.\n- Neusvajanjem Odluke o potpisivanju Granskog kolektivnog ugovora za područje telekomunikacija u FBiH, predstavnici Vlade FBiH žele dovesti do prestanka važenja i primjene postojećeg kolektivnog ugovora, te na taj način dovesti u neizvjesnost otprilike 5.000 radnika u ovim preduzećima i uskratiti im mogućnost da kroz granski kolektivni ugovor imaju zaštitu kao kolege iz ostalih javnih preduzeća. Posebno je zabrinjavajuća činjenica da je u prethodnim mjesecima Vlada FBiH produžila važenje granskih kolektivnih ugoovora za sve oblasti u okviru svoje nadležnosti, ali uporno odugovlači zaključenje ugovora za radnice naše dvioje kompanije - naveli su predstavnici oba sindikata u saopćenju za javnost.\nKako nadalje dodaju, ovakav odnos Vlade FBiH prema radnicima u telekom preduzećima stvara opravdani strah kod radnika da su ponovo dio obećanja u tajnim razgovorima s MMF-om, da će poslužiti kao zalog za uzimanje kredita, a da je smanjenje radničkih prava u privatizaciji koja je u isključivom interesu stranih medija, a na štetu građana FBiH, navodi se u saopćenju Sindikat BH Telecoma i Sindikata HT Mostar.\n24.09.2020 u 16:06\nBH Telecom HT Mostar Štrajk


Tag / Viktor Savić / Vesti online\nČetvrta sezona serije "Vojna akademija": Akcija u prvom planu\nOd 2012. godine, TV gledaoci u Srbiji pomno su pratili dogodovštine Klisure, Stošića, Džakovića, Šašvarija i mnogih drugih likova "Vojna akademije". Jedna od najpopularnijih serija RTS-a sada...\nOvo je lista najpoželjnijih srpskih neženja (FOTO)\nSrpska scena ima dosta lepotana koji još uvek nisu stali na "ludi kamen". Svoj imidž "poželjnog neženje" gradili su svesno ili nesvesno, ali činjenica je da devojke na njih otkidaju.\nGlumac podigao sve na noge zbog Ivane Španović\nSrbija je ostala u šoku nakon što srpska atletičarka Ivana Španović na sinoć održanom Svetskom prvenstvu u skoku u dalj nije osvojila zasluženu zlatnu medalju. Nepravda je pogodila čitavu...\nViktor Savić i njegova devojka skreću pažnju gde god da se pojave\nCeca: Vuk je najnežnije biće na svetu\nCeca proslavila Nikoljdan: Nisam neki fan plodova mora, više sam za plodove tora\nDobio batine: Viktor Savić unakažen\nGlumac Viktor Savić više neće biti sladak pripadnicama nežnijeg pola.\nViktor Savić odbio Cecu: Ne treba mešati babe i žabe\nGlumac Viktor Savić kaže da voli pesme Svetlane Cece Ražnatović, ali da rep ne bi menjao ni za šta!\nPogledajte kako on repuje\nPoznati glumac, Viktor Savić, odrepovao je pesmu pod nazivom "Njezz kašalj", a reakcije na njegovo izvođenje su bile su više nego pozitivne.


Promovisana knjiga "Posle devedestih" Milana Nikčevića - Glas Srpske\nSrna 22.06.2021 11:01\nBROD- U Brodu je promovisana zbirka pjesama "Posle devedesetih" Gačanina Milana Nikčevića, koji iz perspekktive generacije koja je rođena pred i u toku stvaranja Republike Srpske na pjesnički način preisputuje šta se dešavalo devedesetih godina.\n"Obrađujući brojne motive u knjizi sublimiram i sažimam rezultate onog što nam se desilo devedesetih godina, neprestano gledajući u sudbinu prognane braće iz Knina, upoređujući sudbinu Republike Srpske Krajine i Republike Srpske, odnosno našu prekodrinsku sudbinu iz 1941. godine. Takođe, u knjizi sagledavam u kom pravcu možemo da idemo, da napredujemo, učeći iz grešaka koje su činjene u prošlosti", rekao je Nikčević na promociji.\nOn je istakao da se srpskom narodu dogodio lom tokom istorije, a najveća pobjeda iz devedestih godina je Republika Srpska.\n"Iz perspektive Republike Srpske, dogodilo nam se da smo nakon mnogo vijekova dobili zaštitu svih svojih prava i interesa, ali smo i načeti raznim procesima koje moramo pratiti da bi opstali i da ne bi naš dobitak prepustili riziku", rekao je Nikčević.\nO knjizi su govorili protojerej-stavrofor mr Željko Teofilović, profesor istorije Nenad Džabić i Vid Rakić.\nPromocija knjige "Poslije devedestih" održana je u hotelu "Oniks" u organizaciji Crkvene opštine Brod i JU Narodna biblioteka "Branko Ćopić".


BEOGRADSKI MEDIJI GRME: Milorad Dodik 'vozi' posljednji krug... | Slobodna Bosna\nBEOGRADSKI MEDIJI GRME: Milorad Dodik "vozi" posljednji krug...\nPitanje statusa Republike Srpske i buduće uređenje Bosne i Hercegovine biće u narednom periodu među najvažnijim temama Zapada, a sa sadašnjim entitetskim predstavnicima u "nemogućoj državi" rešavanje ovog "problema" zvaničnicima EU i SAD nije polazilo za rukom godinama unazad. Ni trenutne prilike ne ulivaju nadu da će stvari pomeriti sa mrtve tačke.\nPomeranja nema ni bez Srbije, koja je jedan od potpisnika mirovnog sporazuma i "garant Dejtona". Predsednik Aleksandar Vučić rekao je nedavno da je pred našom zemljom težak period, da će biti pokušaja ukidanja ingerencija vlasti RS, te da će Srbija trpeti velike pritiske.\nMilorad Dodik je jedan od najuspešnijih političara na ovim prostorima. Na samom vrhu političke scene prisutan je više od 30 godina, od čega gotovo dve decenije kao ključna figura, "čovek broj jedan" Republike Srpske.\nKoliko je vešt najbolje svedoči činjenica da se u ovom dugom periodu i pored brojnih promena odnosa snaga, smena vlasti, pre svega u Srbiji, pa onda i svim ostalim zemljama koje oblikuju sudbinu Bosne i Hercegovine, veoma uspešno transforimisao i opstajao kao dominantan faktor. Čini se da je iz svake "revizije Dodika" izlazio sve jači i jači, da bi 2018. godine ostvario najubedljiviju pobedu na izborima za funkciju srpskog člana Predsedništva BiH.\nOd čoveka koji je s početka političke karijere bio skeptičan prema Dejtonu, preko toga da se otvoreno zalagao za saradnju sa Zapadom i pristanak na kompromise, postao je, kako ga zovu, ljuti protivnik Zapada, čovek sa crne liste SAD, "ruski igrač" na Balkanu, "poslednji branitelj Dejtona" i neko ko je opstanak Srpske uspeo da veže za sopstveni ostanak na vlasti.\nPolitička analitičarka iz Banjaluke Tanja Topić kaže za "Blic" da nova američka administracija nije po volji i meri Dodika, te da je nakon predsedničkih izbora u SAD krenuo "pravi verbalni rat" o uticaju nove administracije na prilike u BiH i između lobista koji s jedne strane priželjkuju "čvrstu ruku" iz SAD i sa druge strane izglađivanje odnosa entiteta i američke administracije.\n- Dodik još uvek žali za Trampom, šalje mu pisma diveći se njegovom patriotizmu. Njemu bliski ljudi i saradnici plaše javnost od "babaroge Amerike" koja će, predvođena Bajdenom, ispoljiti naklonost prema Bošnjacima i naneti štetu Republici Srpskoj. Sve u svemu, odnosi su ambivalentni - Srpska ulaže ogroman novac u lobiranje u ovoj zemlji, nastojeći da pre svega Dodik bude uklonjen sa crne liste, a istovremeno se u političkom delovanju iskazuje kako su pojedini ambasadori ove zemlje persone non grata - kaže Topić za "Blic" i dodaje da je Tramp bio dalko poželjniji za Dodika:\nTrampova administracija i njegov stil iz ugla političkog vrha u RS bili su daleko poželjniji i prijemčiviji nego nova administracija, mada moram naglasiti da je i prethodna takođe "zadržala" Dodika na crnoj listi.\nNa pitanje da li je za eventualne razgovore sa SAD kada pritisci na Srbiju i RS uslede potreban neko ko bi bio mekši i pristupačniji pregovarač, a u isto vreme i zaštitnik interesa srpskog naroda, sagovornica "Blica" ističe kako je za razgovore o unutrašnjem uređenju BiH potrebno da su na sve tri etnonacionalne strane na kompromise spremni političari.\n- Ovi koje sada imamo blokirali su zemlju i nastojeći da pokažu kako je BiH nefunkcionalna država i doveli je u stanje da se nakon 25 godina traži jači angažman međunarodne zajednice za rešavanje problema zvanog BiH. Iz RS je potreban onaj pristup koji će pokazati da je vidi u BiH. Sve drugo je hazarderska igra sa neizvesnim ishodom. Dobar deo međunarodne zajednice upravo kroz pritisak na Srbiju misli da je moguće obuzdati neke političare u RS - navodi ona.\n- Otuda toliko mržnje i prezira prema njemu iz redova bliskih Dodiku. On uživa sve veće poverenje i populističko idolopoklonstvo među građanima tako da sasvim sigurno ide putem zauzimanja “ozbiljnije” političke uloge. Vreme je da deo dosadašnjih političara ode u penziju - navodi Topićeva.\n- Dodik je mislio da ima ekskluzivno pravo da u Beogradu zastupa Republiku Srpsku i to se polako počelo menjati. Odnosi sa vladajućima u Srbiji bili su puni javnog divljenja, ljubavi i intenzivni. Trenutno su zahladneli i to se vidi po pojedinim potezima Vučića - zaključuje sagovornica “Blica".


Poljoprivrednicima u Srbiji do 2020. godine bespovratno 175 miliona evra iz EU\nVesti danaAgro svet\nŠef Delegacije EU u Srbiji Sem Fabrici uručio je u Beogradu finansijski sporazum IPARD II o dodeli pomoći za ruralni razvoj za period 2014-2020. ministarki za evropske integracije Jadranki Joksimović.\nZa sporazum koji su potpisali Vlada Srbije i Evropska komisija, Fabrici je rekao da taj projekat daje 175 miliona evra bespovratne pomoći ukupno iz EU, a da uz privatne i podsticaje države, cifra može dostići 400 miliona evra.\nPrema njegovim rečima, potpisivanje sporazuma je rezultat saradnje srpskih vlasti, pre svega ministra poljoprivrede Branislava Nedimovića, Delegacije EU i ljudi u Briselu. "Projekat ima za cilj pomoć poljoprivrednicima i proizvođačima hrane da se pripreme za konkurenciju kad Srbija uđe u EU", izjavio je Fabrici.\nOn je izrazio nadu da će zahtevi za grantove uskoro biti obrađeni i naveo da srpska poljoprivreda ima ogroman potencijal. "Poljoprivreda čini 10 odsto BDP-a Srbije, 20 odsto zaposlenih radi u poljoprivredi, 50 odsto poljoprirednih proizvoda namenjenih izvozu ide u EU a taj izvoz je prethodnih godina udvostručen na 1,5 milijardi dolara", izjavio je šef delegacije EU.\nPrema njegovim rečima, IPARD je "test za srpsku poljoprivredu i da li je ona u stanju da koristi sve što nudi Zajednička poljoprivredna politika EU".\nMinistarka Jadranka Joksimović je rekla da je najvažniji uslov za proces akreditacije za bespovratna sredstva bio da se Uprava za agrarna plaćanja iz Šapca preseli u Beograd.\nPrema njenim rečima, ovo je prvi put da srpski poljoprivrednici mogu da koriste bespovratna sredstva iz EU.\nKako je navela, važno je da su srpski poljoprivrednici počeli proces podizanja vidljivosti i upoznavanja sa mogućnostima koje im se nude. "Pre svega počinjemo postepeno usklađivanje naše poljoprivredne politike i ruralnog razvoja sa evropskom politikom", navela je ministarka.\nOna je dodala da to značii ravnomeran razvoj, pre svega u ruralnim oblastima, što je važno da bi ljudi, a pre svega žene i mladi, ostali na selu.\nProcena štete od elementarnih nepogoda za 10 do 15 dana\nSrbija bi uskoro mogla da izvozi jaja i piletinu u EU\n“Tenis” počinje da radi u Srbiji krajem godine


12. Feb. 2018 Počelo prijavljivanje za kratkoročne poljoprivredne kredite\nKako smo sredinom protekle nedelje i najavili (Od ponedeljka upis za subvencionisane poljoprivredne kredite) u prostorijama Opštinske uprave Bogatić danas je počeo upis poljoprivrednih proizvođača zainteresovanih za kratkoročne beskamatne kredite namenjene prolećnoj setvi.\nSredstva za subvencionisanje kamate u iznosu od 8.500.000,00 dinara obezbeđena su iz budžeta Opštine Bogatić. Rukovodilac Odeljenja za privredu, finansije i lokalni-ekonomski razvoj, Ivana Đukić, istakla je da će odobravanje i realizacija kredita trajati dok se ne potroše sredstva opredeljena za ovu namenu.\n„Kratkoročni krediti biće realizovani na osnovu potpisanog Sporazuma između Opštine Bogatić i Banke Intesa, koja će po ovom Sporazumu odobravati kratkoročne kredite nosiocima registrovanih poljoprivrednih gazdinstava u iznosu od 100.000,00 dinara do 500.000,00 dinara. Opština Bogatić će po kreditima subvencionisati redovnu kamatu u celosti. U toku današnjeg dana imali smo oko 300 zainteresovanih poljoprivrednika koji su se prijavili i preuzeli spiskove sa potrebnom dokumentacijom za realizaciju kredita“, dodala je Ivana Đukić.\nPoljoprivredni proizvođači zainteresovani za subvencionisane agrarne kredite treba da se jave u zgradu Opštine Bogatić, u kancelarije 63 i 64, u periodu od 08 - 14 časova.\nIzvor: www.macvainfo.rs/ - Počelo prijavljivanje za kratkoročne poljoprivredne kredite


Beogradsku gejming kompaniju Level Bit preuzela kompanija TabTale Beogradsku gejming kompaniju Level Bit preuzela kompanija TabTale – Personal magazin\nNaša kompanija Level Bit koja može da se podiču daleko najprodavanijom igrom ikad nastalom u Srbiji (Genesis Rising), prešla je u vlasništvo velike izraelske kompanije TabTale. TabTalespada među 10 najvećih…\nNaša kompanija Level Bit koja može da se podiču daleko najprodavanijom igrom ikad nastalom u Srbiji (Genesis Rising), prešla je u vlasništvo velike izraelske kompanije TabTale.\nTabTalespada među 10 najvećih izdavača igara za mobilne platforme a želi da Level Bitod sad radi pod okriljem brenda Crazy Labs koji priprema naslove za stariju publiku.\nLevel Bit inače stoji još iza naslova kao što su Pop the Fuzzy, Rise to Fame, Jane Wilde i Granny Tap a to što su sad deo izuzetno uspešne kompanije trebalo bi da im omogući rad na ambicioznijim projektima nego do sad.\nBeogradsku gejming kompaniju Level Bit preuzela kompanija TabTale was last modified: January 29th, 2015 by Redakcija\nCrazy LabsGenesis RisingLevel BitLevelBitTabTalevideo igre\nNordeus najavio “Top Eleven 2015”!


Međunarodna konferencija o podzemnim vodama od 8. do 10. septembra u beogradskom Centru "Sava" - Gradjevinarstvo.rs\nInstitut za vodoprivredu "Jaroslav Černi", sa IWA - Međunarodnim udruženjem za vode i JP "Beogradski vodovod i kanalizacija", organizuje "IWA specijalističku međunarodnu konferenciju o podzemnim vodama" od 8. do 10. septembra u beogradskom Centru "Sava".\nNa trodnevnoj konferenciji domaći i svetski stručnjaci predstaviće najnovija istraživanja iz oblasti podzemnih voda i promovisati savremene metode koji će omogućiti održivi razvoj ovog izuzetno važnog resursa u snabdevanju pijaćom vodom.\nSvečana ceremonija otvaranja počinje 8. septembra u 9 časova u Kongresnoj sali. Konferencijom predsedava prof. dr Milan Dimkić, a svečanoj ceremoniji otvaranja konferencije prisustvovaće akademik Nikola Hajdin, predsednik SANU, prof. dr Žarko Obradović, ministar prosvete i nauke, kao i Dušan Petrović, ministar poljoprivrede, trgovine, šumarstva i vodoprivrede.


Početna/Zemaljska TV/BiH: Početak emitiranja testnog digitalnog signala za dva mjeseca\n01/10/2015\tZemaljska TV Ostavi komentar\nInformirajući Komisiju za saobraćaj i komunikacije Predstavničkog doma Parlamentarne skupštine BiH o realizaciji procesa digitalizacije, Matanović je rekao da bi nakon prve godine od početka emitiranja 80 posto teritorije BiH trebalo biti pokriveno digitalnim signalom, a da bi za pokrivanje čitave teritorije trebalo do tri godine. Pojasnio je da od 17. juna 2015. bh. građani koji koriste analogni signal, a takvih je između 40 i 50 posto, imaju problema s prijemom signala, te da će testno emitiranje digitalnog signala dodatno zakomplicirati situaciju ali da taj problem može riješiti Regulatorna komisija za komunikacije dodijeljivanjem drugih frekvencija emiterima.\nMatanović je rekao da će Ministarstvo komunikacija i prometa BiH imenovati Komisiju za nabavku opreme za drugu fazu digitalizacije, raspisivanje međunarodnog tendera za drugu fazu digitalizacije, razmotriti mogućnost prelaska sa standarda DVB-T na standard DVB-T2, te definirati modalitete, izvore i iznos sredstava za subvencioniranje stanovništva za nabavku uređaja za prijem digitalnog signala – ST boksova. Komisija za saobraćaj i komunikacije Predstavničkog doma PSBiH s današnje sjednice poslala je urgenciju Vijeću ministara BiH za dostavljanje Informacije o ispunjavanju obaveza Bosne i Hercegovine prema Energetskoj zajednici.\nTagoviBiH Bosna i Hercegovina\nProšla Tesla Model X predstavljen tržištu\nSljedeća Nexus 5X: LG i Google surađuju na najnaprednijem Nexusu dosad


Vikiliks ismejao izveštaj američkih obaveštajaca - Sputnjik Srbija\n16:39 07.01.2017 Preuzmite kraći link\n„U objavljenom izveštaju o ’ruskim hakerskim napadima‘ postoji interesantan lapsus, prema kojem je izveštaj sastavljan na osnovu televizijskih emisija i Tvitera“, ironično saopštava ta organizacija.\nVikiliks je prokomentarisao pasus u kojem se navodi da su autori dokumenta analizirali ponašanje „političara lojalnih Kremlju, državnih medija i korisnika socijalnih mreža naklonjenih Kremlju“.\nAmeričke obaveštajne službe objavile su ranije izveštaj o „umešanosti Moskve“ u predsedničku kampanju u SAD, u kojem tvrde da je ruski predsednik Vladimir Putin lično dao nalog da se utiče na izbore.\nZnatan deo izveštaja, pod nazivom „Televizija Kremlja pokušava da utiče na politiku i da naduva nezadovoljstvo u SAD“, posvećen je agenciji Sputnjik i televizijskom kanalu RT. Napravljen je na osnovu izveštaja iz 2012. godine u koji su unete kozmetičke izmene u vezi s američkim izborima.\noptužbe, društvene mreže, Kremlj, Vikiliks


Dr Delić: "Mere su zakasnele. Kao da je duh ispušten iz boce, a sad ga je teško vratiti..." - mediji.net\nDr Delić: "Mere su zakasnele. Kao da je duh ispušten iz boce, a sad ga je teško vratiti..."\nEpidemiološka situacija jeste dramatična, višestruko se povećava broj obolelih i zdravstveni sistem je prenapregnut, ocenio je infektolog Dragan Delić u Novom danu.\nVeliki problemi postoje i u vezi sa ne-kovid bolesnicima, jer se veoma smanjio broj pregleda.\nOn je rekao da smo u pandemiju ušli organizaciono nespremni, a da su mere u maju bile prevremene, dok su sada kazasnele.\n“Pandemija nas je zatekla, mere u maju su bile prevremene, a sad dolazimo u vreme kad su zakasnele. Epidemiološka služba je napravila branu prema...\nHteli mi to da priznamo ili ne, higijenska maska za lice je postala simbol ove 2020. godine.\nDirektor Svetske zdravstvene organizacije (SZO) Tedros Adhanom Gebrejesus izjavio je danas da je situacija u Meksiku u vezi s korona virusom "veoma loša" i pozvao vladu te zemlje da se ozbiljno suoči s pandemijom.Broj mrtvih od kovid-19 u Meksiku, četvrti u svetu, popeo se na iznad 105.500, dok je...


Gradonačelnik Valjeva Lazar Gojković Архиве - Page 2 of 3 - Valjevo\nTag Archives: Gradonačelnik Valjeva Lazar Gojković\n26. June 2021.\tComments Off on Valjevo dobilo novac za energetsku efikasnost\nUgovor sa 67 lokalnih samouprava o povećanju energetske efikasnosti potpisan je danas u Kraljevu, a u grupi ovih gradova je i Valjevo. Gradonačelnik Lazar Gojković je danas u Kraljevu potpisao ugovor koji će omogućiti građanima Valjeva da zamene dotrajalu stolariju, ugrade termoizolaciju ili zamene kotlove koji koriste fosilna goriva. Građani će finansirati pola troškova, a drugu polovinu Ministarstvo rudarstva i ...\n14. June 2021.\tComments Off on Gradonačelnik Valjeva na konferenciji “Zdrava hrana u školama – iskustva u Srbiji i nordijskim zemljama“\nGradonačelnik Lazar Gojković i v.d. načelnika Gradske uprave Valjevo Nebojša Petronić, prisustvovali su konferenciji ,,Zdrava hrana u školama – iskustva u Srbiji i nordijskim zemljama“, koja je održana u Obrazovnom centru u Tršiću. Konferenciji su prisustvovali gradonačelnik Šapca dr Aleksandar Pajić i gradonačelnik Loznice Vidoje Petrović. Dr Milan Pašić, pomoćnik ministra za predškolsko i osnovno obrazovanje i vaspitanje i ambasadori ...\n4. April 2021.\tComments Off on Gradonačelnik Valjeva čestitao Uskrs\nGradonačelnik Valjeva Lazar Gojković je čestitao danas Uskrs svim vernicima koji slave po Gregorijanskom kalendaru. „Praznik nad praznicima, simbol pobede života nad smrću, novog početka i nade su samo neka od obeležja Uskrsa! Iako ga i ove godine dočekujemo u teškoj borbi protiv Korona virusa, imamo nadu da ćemo i iz ove borbe izaći jači i bolji. Samo zajedničkim snagama ...\n2. February 2021.\tComments Off on Grad Valjevo nabavio 1000 auto-sedišta koja će biti podeljena deci rođenoj od 18. aprila 2019. godine\nGrad Valjevo je u okviru aktivnosti Saveta za unapređenje bezbednosti saobraćaja na putevima grada Valjeva, nabavio 1000 auto-sedišta koja će biti podeljena deci rođenoj od 18. aprila 2019. godine. Telefonom će biti obavešteni svi koji imaju pravo na auto-sedište o terminu kada da dođu i da ga preuzmu. Gradonačelnik Valjeva Lazar Gojković će sutra (sreda, 3. februar) u 12 časova ...\n22. January 2021.\tComments Off on Gradonačelnik Valjeva pozvao građane da se odazovu vakcinaciji\nVakcinacija građana protiv Korona virusa počela je u sredu u Valjevu. Gradonačelnik Valjeva Lazar Gojković i njegov pomoćnik Miloš Milutinović obišli su danas građane i zaposlene zdravstvene radnike u hotelu „Grand“, gde se obavlja vakcinacija. Od direktorke Doma zdravlja dr Branke Antić, gradonačelnik je obavešten da je drugi dan protekao uspešno i da je 469 ljudi juče vakcinisano. Prvog dana ...\n7. January 2021.\tComments Off on Čestitka gradonačelnika za pravoslavni Božić\nDanas je Badnji dan i uoči Božića, najradosnijeg hrišćanskog praznika, koji slave pravoslavni vernici 7. januara, administratoru Eparhije valjevske vladiki Lavrentiju, čestitku je uputio gradonačelnik Valjeva Lazar Gojković. „Svim vernicima Srpske pravoslavne crkve, monaštvu i sveštenstvu Eparhije valjevske i šabačke i Vama lično, upućujem čestitke povodom najradosnijeg praznika – Božića! Ovaj praznik je simbol rođenja, novog početka i nade u ...


Otvara se ski staza „Crni vrh” na Divčibarama - Novosti - Turistički svet\nOtvara se ski staza „Crni vrh” na Divčibarama\nSki staza „Crni vrh”, u okviru Divčibare Ski Resorta, biće otvorena za korisnike u nedelju, 24. decembra. Na pomenutoj ski stazi u toku su pripreme za otvaranje ski sezone 2017/2018. Zahvaljujući sistemu za veštačko osnežavanje, koji je prošle godine uveden na stazu, kao i blizine velikim gradovima zbog čega je na skijanje moguće doći čak i na jedan dan, Divčibare postaje sve atraktivnija turistička destinacija za skijaše i bordere, kao i za one koji žele da nauče da skijaju.\n- Od trenutka kada su se stekli povoljni vremenski uslovi za pravljenje veštačkog snega, naš tim radi u tri smene. Do nedelje, staza će biti potpuno spremna sa dovoljnom količinom utabanog snega. Ovo je naša druga skijaška sezona od kada smo zakupili stazu na period od petnaest godina. Nadamo se da ćemo ove godine imati više skijaških dana u odnosu na prethodnu sezonu, kao i dobre vremenske uslove za održavanje staze – izjavio je Časlav Maksimović, direktor Divčibare Ski Resorta.\nU predstojećoj sezoni na ski stazi Crni vrh planirani su raznovsni događaji, promocije i vikend žurke, a u pojedinim danima radiće avantura park i zip line, koji se nalaze u neposrednoj blizini staze.\nNa stazi je organizovana škola skijanja, objekat za iznajmljivanje opreme, dežuraće zdravstvena služba i Gorska služba spasavanja Srbije, a kako bi korisnici usluga uvek imali uvid u stanje na stazi – instalirane su web kamere.\nCena jednodnevne karte je u rasponu od 800 do 1.300 dinara, a novina za ovu godinu je “karta 4 sata” čija cena je od 600 do 900 dinara. Za ski kartu od 6 dana cena se kreće od 4.200 do 6.800 dinara, dok je cena ski pass-a za 10 dana u sezoni od 6.000 do 9.800 dinara. Besplatna vožnja važi za decu uzrasta do 5 godina.\nSki staza „Crni vrh“ duga je 850 m, sa visinskom razlikom od 180 metara. Poseduje dvosednu žičaru, kapaciteta 1200 skijaša na sat. Staza po međunarodnoj kategorizaciji ima oznaku crvena i namenjena je veštijim skijašima.\nRadno vreme staze je svakog dana od 9 do 16 časova. Ulaz na žičaru na dan otvaranja biće 500 dinara.


VUČIĆ U BELORUSIJI: Bilo je reči o kupovini aviona i protivavionskog oružja! – NAJNOVIJE VESTI\nPremijer Aleksandar Vučić izjavio je danas u Minsku da je sa zvaničnicima Belorusije razgovarao o nabavci oružja i oruđa, pre svega za zaštitu našeg neba, kao i o potencijalnoj nabavci “lovaca” i protivavionskog oružja, po najpovoljnijim uslovima\nVučić je za RTS rekao da je bilo reči o sistemima za koje je do juče bilo nemoguće da ih Srbija ima.\n– Razgovarali smo i o fabrikama koje će zajednički da proizvode oružje ili municiju za treća tržišta – rekao je Vučić, koji danas i sutra boravi u zvaničnoj poseti Belorusiji.\nPremijer je u Minsku rekao da je sa beloruskim zvaničnicima razgovarao i o stvaranju zajedničkih kompanija.\n– Usmereni smo u nekoliko ključnih pravaca – uvećanje naše trgovinske razmene, i uvoza i izvoza, ali smo zainteresovani i za stvaranje zajedničkih kompanija – rekao je Vučić.\nIstiče da ce se raditi i u namenskoj industriji.\n– Nije reč samo o vojno-tehničkoj saradnji. Razgovarali smo o nabavci i oružja i oruđa za Vojsku Srbije, ali reč je pre svega o zaštiti našeg neba i potencijalnoj nabavci, pod najpovoljnijim uslovima, ‘lovaca’ i protivavionskog oružja i oruđa – naveo je premijer.


Saša Marković (političar) — Википедија\nЗа другу употребу, погледајте страницу Саша Марковић.\nSaša Marković (Cetinje, 19. april 1967 — Budva, 17. april 2015) bio je crnogorski političar i funkcioner Liberalnog saveza Crne Gore.\n19. april 1967.\n17. april 2015. (47 godina)\n1.1 Državne funkcije\nSaša Marković je rođen 1967. godine na Cetinju. Član je Liberalnog saveza Crne Gore od 1990. godine. Politikom aktivno počinje da se bavi 1998. godine u Liberalnom savezu i postaje jedna od najvaznijih licnosti na mnogim njegovim strukturama.\nTokom karijere bio je član Velikog Kabineta LSCG za Spoljne poslove, direktor nezavisnog radija "Free Montenegro", predsjednik Opštinskog odbora LSCG i član Malog kabineta LSCG. \nGodine 2005. godine kada je Liberalni savez donio odluku da zamrzne sve aktivnosti i prekine svoj rad, Saša Marković prestaje da se aktivno bavi politikom i posvećuje se naučnom radu na polju geopolitike.\nSaša Marković je magistrirao na Akademiji za diplomatiju i bezbjednost u Beogradu, sa temom „Kraj unipolarnog i nastajanje multipolarnog svjetskog poretka - analiza tranzicije globalne političke moći“. Autor je studije „Manifest protiv imperije - prilog američkog (neo)imperijalizma“ u kojoj kritikuje spoljnu politiku SAD.  U knjizi se bavio svjetskom politikom 20. vijeka i ulogom angloameričke elite u njoj koja, pod krinkom humanih i demokratskih vrijednosti, svijetu nameće masovnu medijsku manipulaciju, finansijsku alhemiju globalnog dosega, sankcije i neprestane ratove.\n^ Liberali u Parlamentu: Saša Marković\n^ Manifest protiv imperije\n^ Ovako je govorio Saša Marković: Skori kraj američkog imperijalizma\n^ Ubijen crnogorski političar Saša Marković\n^ Marković ubijen greškom\nПреузето из „https://sr.wikipedia.org/w/index.php?title=Saša_Marković_(političar)&oldid=22909821”\nПоследњи пут уређено на датум 8. фебруар 2020. у 08:41\nДатум и време последње измене странице: 8. фебруар 2020. у 08:41


DNS Prijedor-Malbašić: Budžet grada prošlu godinu nije završio u deficitu - PrijedorDanas.com - Prijedorski gradski portal\nadmin September 24, 2020 DNS Prijedor-Malbašić: Budžet grada prošlu godinu nije završio u deficitu2020-09-24T14:32:54+02:00 Svakodnevno\nČlan Predsjedništva Gradske organizacije DNS-a Prijedor Biljana Malbašić izjavila je da budžet grada prošlu godinu nije završio u deficitu i da se sve obaveze izvršavaju na vrijeme.\n“Mi smo se svih ovih godina ponosili stabilnošću našeg budžeta i s tim što smo sve svoje obaveze na vrijeme izmirivali i po tome smo bili prepoznatljivi i u mnogim drugim opštinama”, rekla je Malbašićeva na konferenciji za novinare prijedorske Gradske organizacije DNS-a.\nOna je istakla da su svi imali priliku da izvještaj o izvršenju budžeta prate na skupštinskom zasjedanju, na kojem je i usvojen.\nZamjenik predsjednika Odbora žena Gradske organizacije DNS-a Prijedor Sanja Munjiza ocijenila je da je taj odbor svojim radom i zalaganjem doprinio da DNS bude prepoznatljiv kao odgovorna politička partija.\n“Žene su nesebično učestvovale u brojnim aktivnostima i podržavale društveno koristan i humanitarni rad. Brojne su aktivnosti na pružanju pomoći socijalno ugroženim porodicama, darovanju krvi, obilježavanju raznih manifestacija i praznika”, rekla je ona i dodala da je jačanje demokratskih principa, te podizanje svijest o značaju kulturnog, obrazovnog i sportskog segmenta, takođe jedan od ciljeva Odbora žena prijedorskog DNS-a.\nPotpredsjednik Odbora žena Gradske organizacije DNS-a Prijedor Dijana Šobot navela je da preduzeća i javne ustanove na čijem čelu se nalaze članice DNS-a posluju uspješno i mogu da služe kao primjer svim drugim kako se uspješno rukovodi.\n« Kino Kozara-Repertoar: Kralj ostrva\nPetak – 25. septembar: Isključenje struje u nekoliko prijedorskih ulica »


Tim za dijalog: Vlast da prestane sa etiketiranjem medija - Društvo - Dnevni list Danas\nPočetna » Društvo » Tim za dijalog: Vlast da prestane sa etiketiranjem medija\nOd Koordinacionog tela se očekuje snažan angažman i proaktivan pristup prema zahtevima Tima za dijalog, ali i da konstatuje probleme i nudi rešenja.\nTim za dijalog: Vlast da prestane sa etiketiranjem medija\nNezadovoljni stanjem medijske scene u Srbiji, predstavnici medijskih i novinarskih tela uputili su Koordinacionom telu za saradnju sa medijima trinaest konkretnih zahteva kojima je neophodno pozabaviti se. Informacije o preduzetim merama Tim za dijalog očekuje u septembru.\n0Piše: DanasOnline 16. avgusta 2018. 13.48 Izmenjeno: 13.48\nNovinarska i medijska udruženja su ušla u obnovljeni proces izrade medijske strategije i dijalog sa Vladom u nadi da će odista moći da doprinesu unapređenju medijske scene, a ne da bi bila deo procesa koji bi služio samo tome da Srbija dobije bolje ocene međunarodnih organizacija, dok se na medijskoj sceni ništa ne bi promenilo ili stvari bile još gore.\nNismo krili da su ta dva procesa međuzavisna i da nećemo davati legitimitet strateškom dokumentu bez paralelnog rešavanja tekućih problema, pogotovo što je i sam proces izrade strategije prepun problema i kontroverzi. Izražavamo punu spremnost da u ove procese uložimo sve svoje stručne kapacitete, ukoliko je Vlada odista spremna da promeni odnos prema medijskim slobodama i želi da pronađe najbolje način kako to da formalizuje. Od Koordinacionog tela zato ubuduće očekujemo snažan angažman i proaktivan pristup, ne samo prema zahtevima Tima za dijalog, već i da i samo konstatuje probleme i nudi rešenja, saopšteno je Danasu.\nZahteve prenosimo u celosti:\n1. Predstavnici vlasti hitno da prestanu da prozivaju, vređaju, omalovažavaju i diskriminišu novinare, medije, novinarska i medijska udruženja, ugrožavaju njihovu bezbednost i proglašavaju ih za neprijatelje društva, „strane agente“ i „izdajnike“. Predstavnici vlasti neprestano da ističu da su kritički mediji i drugačije mišljenje deo demokratskog procesa, i da ih podržavaju;\n2. Poreske i druge inspekcije odmah da prestanu da ugrožavaju rad nezavisnih medija, posebno portala Južne vesti i drugih medija koji prolaze kroz slične administrativne probleme zbog svoje uređivačke politike. Poreska uprava, ali i druge inspekcijske službe da obustave aktivnosti koje imaju za cilj gušenje medijskih sloboda. Da se izvrši nezavisna revizija poreskog postupka koji se vodi protiv Južnih vesti i utvrdi odgovornost direktora Poreske uprave u Nišu i postupajućih inspektora u slučaju kršenja zakona;\n3. Da se hitno obustave sudske kampanje protiv medija sa nezavisnom uređivačkom politikom, kao što je to nedavno bio slučaj sa kontroverznom presudom Višeg suda u Beogradu izrečenoj portalu Peščanik, po tužbi ministra Nebojše Stefanovića za povredu časti i ugleda, koja može da ugrozi opstanak ovog medija. Iako je u pitanju prvostepena presuda, važno je da predstavnici vlasti imaju u vidu da praksa Evropskog suda za ljudska prava kazuje da osobe koje obavljaju javne funkcije treba da trpe viši nivo javne kritike, kao i da je sloboda izražavanja mnogo šira u odnosu na nosioce političkih funkcija. Takođe, i Zakon o javnom informisanju i medijima jasno navodi da je “izabran, postavljen, odnosno imenovan nosilac javne i političke funkcije dužan da trpi iznošenje kritičkih mišljenja, koja se odnose na rezultate njegovog rada, odnosno politiku koju sprovodi, a u vezi je sa obavljanjem njegove funkcije bez obzira na to da li se oseća lično povređenim iznošenjem tih mišljenja”. Da Ministarstvo pravde, u saradnji sa međunarodnim organizacijama, organizuje seminare za sudije koji sude medijske sporove, radi usklađivanja sa relevantnom praksom Evropskog suda za ljudska prava u ovoj oblasti;\n4. Da se u najkraćem roku rasvetle svi slučajevi napada na novinare i ugrožavanja njihove bezbednosti, pokrenu i u razumnom roku dovrše procesi protiv počinilaca. Da se predstavnici državnih organa (RJT i MUP) u Stalnoj radnoj grupi za bezbednost novinara prema predstavnicima novinarskih i medijskih udruženja u ovom telu i njihovim zahtevima odnose sa dužnim poštovanjem i poštuju odredbe Sporazuma o saradnji i merama za podizanje nivoa bezbednosti novinara. To je i preduslov da se deblokira rad ovog tela, za koje smatramo da ima veliki značaj. Posebno je važno da se do kraja rasvetle i javnosti saopšte podaci vezani za slučajeve napada na novinare koji su izazvali veliku pažnju javnosti, kao što je to slučaj napada 31. maja 2017. godine. Nedopustivo da slučajevi ubijenih novinara nisu do sada sudski razrešeni;\n5. Da vlast hitno obustavi podršku, političku, moralnu i finansijsku, medijima koji kontinuirano krše Zakon o javnom informisanju i medijima, Zakon o elektronskim medija, Kodeks novinara Srbije, koji neprestano šire nacionalnu i drugu mržnju, izazivaju paniku i stvaraju atmosferu straha i nasilja u društvu. Očekujemo od državnih organa da oštro i javno osude ovakvu medijsku praksu, kao i da upotrebe ovlašćenja iz Zakona o javnom informisanju i medijima i Zakona o elektronskim medijima protiv nje.\n6. Neophodno je da se utvrdi uloga Ministarstva kulture i informisanja u celokupnom procesu medijskih reformi, s obzirom na to da su novinarska i medijska udružeja imala veoma ozbiljne probleme sa resornim ministarstvom. Ministar je nedavno javno uvredio i ponizio novinarska i medijska udruženja i njihove predstavnike u grupi za izradi medijske strategije, čime je ugrozio proces medijskih reformi. Očekujemo da se ubrzano utvrdi odgovornost ministra i državnog sekretara i za ovogodišnje konkurse za medijske sadržaje, koji su u sprovođenju obilovali nepravilnostima, uz osnovane sumnje da su izvršena i ozbiljna krivična dela. Potrebno je utvrditi i odgovornost ministra i državnog sekretara zbog brojnih problema koji su onemogućili prvi pokušaj izrade medijske strategije\n7. Država hitno da preduzme mere koje će omogućiti da novinska agencija Tanjug i Radio-televizija Kragujevac u najkraćem mogućem roku izađu iz nezakonitog položaja, kao i da se sprovedu zakoni u odnosu na završetak privatizacije Politike, Večernjih novosti i Dnevnika. Smatramo da je potrebno da se Tanjug i njegovi servisi, u skladu sa zakonom i Vladinom uredbom, hitno brišu iz Registra medija;\n8. Vlast na svim nivoima hitno da prestane sa diskriminacijom medija u pristupu javnim sredstvima i zaustavi katastrofalnu praksu konkursnog sufinansiranja medijskih sadržaja. U skladu sa Zakonom o javnom informisanju i medijima, konkursna sredstva trebalo bi da se dodeljuju uz uvažavajunje mišljenja stručnih komisija, sastavljenih od predstavnika relevatnih novinarskih i medijskih udruženja, stručnih i nekompromitovanih osoba. Ovaj proces mora da bude potpuno transparentan i otvoren, da za primarni cilj ima javni interes i i kvalitet ponuđenih medijskih projekata, a ne politička podobnost. Koordinaciono telo i nadležni državni organ trebalo bi, u saradnji sa novinarskim i medijskim udruženjima, da upute dopis lokalnim samoupravama i podsete ih na njihove zakonske obaveze i smisao konkursnog sufinansiranja javnog interesa u sferi javnog informisanja. Neophodno je i jasno utvrditi koji je državni organ nadležan za zakonitost sprovođenja konkursnog sufinansiranja na lokalnom nivou, s obzirom na dosadašnju praksu međusobnog prebacivanja odgovornosti. Ostala davanja trebalo bi da prate potpuna transparentnost procesa, jasni kriterijumi i merljivi efekti, u potpunosti u skladu sa zakonom.\n9. Koordinaciono telo u najkraćem roku da dostavi predstavnicima Tima za dijalog kompletnu informaciju i taksativni spisak svih izdvajanja javnih sredstava u medijsku sferu od strane institucija javnog sektora u periodu od početka 2016. godine do danas. To se odnosi na izdvajanja po Zakonu o javnom informisanju i medijima, kao i po drugim osnovama, bilo da su u pitanju javne nabavke ili ugovaranje usluga (promocije, oglašavanje, sponzorstva, istraživanje javnosti, poslovno-tehnička saradnja, produkcija…). Tražimo da ovim izveštajem budu obuhvaćeni najviši državni organi, ministarstva, samostalne organizacije i fondovi u državnom sistemu, državne agencije, organi državne uprave, ustanove sa javnim ovlašćenjima, državna javna preduzeća i privredna društva sa većinskim državnim kapitalom. U narednom periodu će biti neophodno izraditi i izveštaje o dodeljivanji javnih sredstava medijima na lokalnom nivou;\n10. Koordinaciono telo hitno da pokrene postupak izmene podzakonskih akata, prema preporukama novinarskih i medijskih udruženjima, koje će – u sadašnjim zakonskim okvirima – unaprediti sistem konkursnog sufinansiranja, funkcionisanje registra medija i transparentnost trošenja javnih sredstava u medijskoj sferi. Prema preporukama koje vam dostavljamo u prilogu, potrebno je izvršiti, u skladu sa zakonima, izmenu pravilnika o konkursnom sufinansiranju, doneti uputstvo (nadležno ministarstvo) za bliže definisanje kategorije novčanih davanja koja javni sektor dodeljuje medijima, doneti uputstvo (nadležno ministarstvo) o tome koji podaci moraju da budu javno dostupni u registru medija, kao i mišljenje kojim će lokalne samouprave podsetiti na obavezu dostavljanja podataka registru;\n11. Da se Koordinaciono telo hitno izjasni o lošem radu Saveta REM i pozove ga da svoj rad obavlja u skladu sa zakonom, kao i da se odblokira proces izbora nedostajućih članova REM. Očekujemo da će promenama zakona uloga i položaj ovog tela biti u potpunosti redefinisani, kao i da će se ostvariti diskontinuitet u njegovom radu;\n12. Potrebno je da Koordinaciono telo hitno omogući izvršenje rešenja Poverenika za informacija od javnog značaja i zaštitu podataka o ličnosti i naloži svim organima javne vlasti da izvršavaju svoje obaveze po Zakonu o slobodnom pristupu informacijama od javnog značaja. Hitno se mora zaustaviti trend da se organi javne vlasti sve više oglušuju o zahteve novinara i građana, kao i da diskriminišu pojedine medije i novinare, odbijajući bilo kakvu komunikaciju sa njima;\n13. Hitno je potrebno u javnu sferu vratiti dijalog o važnim društvenim pitanjima. Vlast je dužna da gaji kritičko mišljenje kao javno dobro, kao i da, posebno u javnim medijskim servisima, pod ravnopravnim uslovima omogući pristup svim akterima političke i društvene scene. Potrebno je odmah, u skladu sa Zakonom o javnim medijskim servisima, omogućiti istinito, nepristrasno, potpuno i blagovremeno informisanje na javnim medijskim servisima, nezavisnost njihove uređivačke politike, nezavisnost izvora finansiranja, zabraniti svaki oblik cenzure i nezakonitog uticaja na rad javnog medijskog servisa, redakcije i novinara, primenu međunarodno priznatih normi i principa, a naročito poštovanje ljudskih prava i sloboda i demokratskih vrednosti, kao i poštovanje profesionalnih standarda i kodeksa. Neophodno je da se Koordinaciono telo izjasni o događanjima na RTV, od smene urednika i novinara 2016. godine do danas, koji su izazvali veliku pažnju javnosti.\nMediji, Medijska strategija, Onlajn mediji, problemi, udruzenje novinara, zahtevi\nGajović: Mediji u Srbiji neće preživeti bez pomoći države


Izvor: Beta, 31.Jul.2021, 10:46\nAmerički predsednik Džozef Bajden najavio je dodatne sankcije Kubi, na dan kada je Vašington na crnu listu SAD stavio i dvojicu kubanskih policijskih zvaničnika zbog kršenja ljudskih prava."Biće ih još (sankcija), osim ako ne dodje do drastične promene na Kubi, što ne očekujem", rekao je Bajden u Beloj kući na sastanku sa predstavnicima Amerikanaca kubanskog porekla. SAD su sinoć uvele sankcije protiv dvojice visokih kubanskih policijskih zvaničnika, kao i cele Revolucionarne nacionalne policije.Prethodno su uvedene sankcije kubanskom ministru odbrane i specijalnoj jedinici Ministarstva unutrašnjih poslova zbog nedavne represije protesta na Kubi.Na protestima je poginula jedna osoba i nekoliko desetina je povredjeno. Prema navodima kubanske opozicije, uhapšeno je oko 100 ljudi.Kubanci su izašli na ulice nezadovolji zbog nestašice hrane i drugih potrepština, porasta cena i prekida struje, a neki su pozivali na promenu vlade.\nOkRadio.rs: Bajden najavio dodatne sankcije Kubi\nPredsednik Sjedinjenih Američkih Država (SAD) Džozef Bajden (Joseph Biden) najavio je dodatne sankcije Kubi, na dan kada je Vašington na crnu listu stavio i dvojicu kubanskih policijskih zvaničnika zbog kršenja ljudskih prava. "Biće ih još (sankcija), osim ako ne dodje do drastične promene...


26-08-2019 12:07 Ratni izveštaji Sirija / Irak Svet Planeta Video\nTurska osmatračnica u Siriji (Foto: Jutjub)\nTurski režim je već odbio da se povuče sa ovog mesta i njihovo prisustvo u Moreku nije direktna pretnja sirijskim oružanim snagama, jer su u tom mestu potpuno opkoljene.\nPročitajte OVDE kakva je situacija na frontu u Latakiji.\nBRUTALNA ODMAZDA HUTA: Uništili vojnu metu u Rijadu! Arapska koalicija nemoćna pred jemenskom eskadrilom!\nGARDIJAN: Tramp se posvađao sa ostalim liderima G7 zbog Rusije! Evo ko ga je jedini podržao!


SDP huška radnike na proteste, pogledajte šta je njihov premijer Nikšić obećao MMF-u\nVlada Federacije BiH u prošlom sazivu obećala MMF-u izmjene radnog zakonodavstva. Kao što se vidi na priloženom faksimilu, Vlada FBiH sa Nerminom Nikšićem na čelu, čovjekom koji sada zajedno sa Fahrudinom Radončićem i Željkom Komšićem nagovara radnike da izađu na proteste i sruše Vladu, obećala je sve što je aktuelna Vlada Federacije BiH poslala na usvajanje u parlamentarnu proceduru. Ovo je samo jedan od pokazatelja da opozicija zloupotrebljava radnike. Nema sumnje da sindikalni lideri to znaju i da namjerno prešućuju kakva je uloga SDP-a i DF-a u pravljenju Nacrta zakona o radu. Prvi korak koji se mora napraviti na putu borbe za bolja radnička prava je sprečavanje zloupotrebe te borbe od strane opozicionih lešinara. Sve dok se to ne desi stranke koje su na vlasti će to koristiti da zadovolje međunarodne gulikože iz MMF-a, a na štetu radnika.\nVlada Federacije BiH u prošlom sazivu obećala MMF-u izmjene radnog zakonodavstva (SDP-SDA-NSRzB-HSP BiH). Milan Mandilović (DF), ministar rada i socijalne zaštite, potpisao je Prijedlog Zakona o radu.


U toku debata o opcijama zaustavljanja iranskog nuklearnog programa\nNaredni izveštaj Medjunarodne agencije za atomsku energiju o spornom iranskom nuklearnom programu, mogao bi da utiče na eventualnu odluku Saveta bezbednosti UN da Teheranu zavede i treću fazu sankcija.Taj izveštaj trebalo bi da bude podnet u septembru, ali se u Vašingtonu, u medjuvremenu, vodi debata o tome da li su diplomatska sredstva u konfrontaciji sa Iranom uglavnom iscrpljena i da li je potrebna oštrija akcija da bi se odgovorilo na nuklearne i regionalne ambicije Teherana.\nZvaničnici Medjunarodne agencije za atomsku energiju vode u Teheranu razgovore o iranskom programu obogaćivanja uranijuma. Iran je ignorisao zahteve UN da obustavi taj program tvrdeći da je njegova isključiva namena - proizvodnja električne energije. SAD i druge zapadne zemlje, medjutim, imaju ozbiljne sumnje da Teheran želi da se domognre nuklearnog oružja. Zaključak medjunarodne agencije o tome da li je Iran sada više transparentan mogao bi da utiče na to da li će zahtev SAD za uvodjenjem dodatnih sankcija Teheranu dobiti više podrške. Džon Kalabreze je ekspert za Iran u Bliskoistočnom institutu u Vašingtonu.\n“Ukoliko u izveštaju medjunarodne agencije bude izneto mišljenje da Iran ne saradjuje, mislim da to politički pojačava argument SAD da se pooštre sankcije. To je, kako se čini, namera bar nekih članova administracije.”\nMedjutim, ima i mišljenja da ni to neće biti dovoljno da se zaustave iranske nuklearne ambicije, a u nekim institutima u Vašingtonu vodi se debata o tome da li bi za zaustavljanje Irana bila potrebna još snažnija akcija, uključujući vojnu silu. Jastrebovi ukazuju da je, uprkos ponudama koje je državni sekretar Kondoliza Rajs iznela Iranu još pre više od godinu dana, postignut samo neznatan napredak u pogledu nuklearnog programa Teherana ili sprečavanju iranske revolucionarne garde da snabdeva oružjem iračke pobunjenike. Bivši američki ambasador u UN, Džon Bolton, je medju onima koji zagovaraju mnogo oštriji pristup. Medjutim, drugi, poput Petrika Klosona iz vašingtonskog Instituta za bliskoistočnu politiku, zalažu se za više iznijansirani prilaz.\n“Ukoliko iranski agenti ubijaju američke vojnike, sasvim je izvesno da bi SAD trebalo da upotrebe silu protiv njih. Medjutim, nuklearno pitanje je nešto sasvim drugo. Sve dok se iranski program razvija sporo i dok diplomatija ostvaruje izvestan napredak, ne bi trebalo da žurimo da upotrebimo vojnu silu.”\nZa sada izgleda da su oštrije sankcije Iranu prioritet Bušove administracije. Savet bezbednosti UN je u martu odlučio da zamrzne imovinu pojedinaca i organizacija povezanih sa iranskim nuklearnim programom. Portparol Stejt departmenta, Šon Mekormak, kaže da administracija i dalje smatra da su takve mere korisne.\n“Te mere imaju autoritet medjunarodnog prava. Videli ste da Iran ima sve više problema u odnosima sa medjunarodnom finansijskom i poslovnom zajednicom,” ističe Mekormak.\nIranski lideri bi mogli da zaključe da nemaju šta da izgube ukoliko sačekaju da prodje preostalih 17 meseci Bušove administracije, ali Džon Kalabreze ukazuje da bi takav izbor mogao da bude rizičan.\n“Preostalo veme i politički problemi administracije mogli bi da pošalju pogrešan signal Irancima da mogu da odugovlače i da dobiju na vremenu. Ipak, nepredvidivi faktori su strpljenje administracije i nivo zaokupljenosti ovim problem zbog čega ona može u odredjenom trenutku da se oseti pozvanom da preduzme odredjene prinudne mere.”\nBušova administracija je, sa svoje strane, jasno stavila do znanja da neće tolerisati Iran naoružan nuklearnim oružjem.


Bojnik Архиве - Страница 86 од 101 - Dnevnik Juga\nHome / Opštine / Bojnik (page 86)\nDnevnik Juga 12/08/2020\tBojnik, DRUŠTVO, Lebane, Leskovac, Medvedja, Vlasotince 0\n„Ukoliko, zbog straha od virusa korona, roditelji na početku školske godine ne žele da decu šalju u školu, to neće morati da pravdaju, kaže ministar prosvete Mladen Šarčević. On je naveo da će danas škole dobiti jasne smernice i modele nastave za predstojeću školsku godinu. “Roditelji koji u septembru ne …\nPrema zvaničnim podacima Zavoda za javno zdravlje Leskovac, u Jablaničkom okrugu registrovano je 15 novih slučajeva Korona virusa. U poslednja 24h stiglo je 104 (grad Leskovac 79) rezultata iz laboratorije „Vatreno oko“ Niš: 15 rezultata je sa pozitivnim nalazom. 11 lica sa teritoririje grada Leskovca, 2 lica sa teritorije opštine …


CNN: Dobra godina za autoritarne lidere, posebno Putina – SveVesti.net\nU tekstu se ocenjuje da je u bici idejama na globalnom planu Putin imao izuzetno dobru godinu i podseća da je u junu uzburkao svetsku javnost “proglasivši smrt zapadnog liberalizma”.\nU tekstu piše da je u to vreme izgledalo kao da je njegova izjava tempirana tako da izazove raspravu uoči samita G20 u Osaki, ali da se to nije završilo samo na razgovorima, jer je u narednim mesecima Putin nastavio da daje primer autoritarnog lidera.\nIstiče se da je Putin u maju potpisao zakon o uspostavljanju takozvanog “suverenog interneta”, koji bi mogao da deluje nezavisno od ostatka sveta.\nKako objašnjava CNN, zakon obavezuje sve ruske internet provajdere da instaliraju specijalnu opremu kako bi omogućili upotrebu “dubinskog pregleda paketa”, koja podrazumeva vrstu procesuiranja podataka koji se mogu koristiti za nadzor i cenzuru internet saobraćaja.\nMedij prenosi reči pojedinih kritičara da Putinovo forsiranje veće kontrole interneta efektivno daje ruskoj vlasti u ruke “prekidač” kojim može da isključi internet.\nU tekstu se ukazuje na to da ruska vlada nikada nije potvrdila koje je konkretno oružje testirano, ali da se u međunarodnim krugovima spekuliše da je u pitanju krstareća raketa sa nuklearnim pogonom pod nazivom “burevestnik” ili “skajfol”, koja je jedan od pet Putinovih vojnih projekata.\nPrevious Besne požari u Australiji\nNext Svet dočekao 2020. godinu


► Sutra promenljivo oblačno i vetrovito, mestimično kiša\nDuvaće umeren i jak vetar, severozapadni. Jutarnja temperatura kretaće se od šest do 12 stepeni, a najviša dnevna od 18 do 22 stepena.\nU Beogradu će sutra biti promenljivo oblačno i vetrovito, posle podne i uveče povremeno sa kišom i pljuskovima, koji će u pojedinim delovima grada biti praćeni grmljavinom. Duvaće umeren i jak, severozapadni vetar. Jutarnja temperatura biće oko 11 stepeni, najviša dnevna oko 20.\nU Srbiji će tokom celog narednog sedmodnevnog perioda biti promenljivo oblačno i nestabilno povremeno sa kišom i pljuskovima sa grmljavinom uz umeren, povremeno i jak severozapadni vetar.\nLokalno se očekuju obilnije padavine, naročito u utorak i tokom noći ka sredi, kada se u zapadnim i jugozapadnim krajevima očekuje oko 30, a u severnim i centralnim krajevima od 10 do 20 milimetara za 24 časa. Temperatura će tokom celog perioda biti malo ispod proseka za ovo doba godine (u većini mesta u intervalu od 18 do 22 stepena).


LONČAR: Struka podržava najstrože mere Vlade - ePancevo\nStruka u potpunosti podržava Vladu Srbije i predsednika Aleksandra Vučića u donošenju najstrožih mera u borbi protiv Korona virusa, rekao je ministar zdravlja Zlatibor Lončar i ukazao da naš zdravstveni sistem radi u posebnom režimu, kao i da bi svaka neodgovornost, svih nas, mogla da dovede do rušenja tog režima.\nVećina zdravstvenog sistema je angažovana u borbi protiv Korona virusa, ali niti želimo, niti možemo da zapostavimo druge ljude, koji imaju tegobe i koji ne mogu da čekaju, rekao je Lončar.\nLončar je rekao da je postignut dogovor da domovi zdravlja veći deo svojih kapaciteta koriste za te ljude kojima je neophodna zdravstvena pomoć, a da za one sa respiratornim infekcijama imaju odvojene kapacitete.\nU domovima zdravlja ima po minimum desetak telefonskih linija, da građani mogu da dođu do svojih izabranih lekara, da dobiju savet ili preporuku.\nStanje će se menjati iz dana u dan na osnovu zahteva koji budu postojali za primarni deo zravstvene zaštite. Mi već sada imamo preko hiljadu telefonskih brojeva na kojima dajemo informcije i savete. Elektronski recepti važiće do daljnjeg, rekao je Lončar.\nŠto se tiča hroničnih bolesnika, koji idu na dijalizu, hemoterapiju ili zračenje, Lončar je rekao da nema razloga da o tome razmišljaju, jer svaki pacijent sa takvim potrebama ima kod sebe papir i niko ga neće dirati tokom trajanja zabrane kretanja.\nSvi oni imaju uput o tome gde idu, te je zato krajnje neozbiljno da bi neko mogao da zamisli da će na primer trudnica koja se porađa biti zaustavljena.\nZamolio bih da se sa takvim stvarima ne šale i ne igraju, upozorio je Lončar i istakao da je “ovde reč o izuzetno ozbiljnoj situaciji” – Ovo je situacija u kojoj zdravstveni sistem koristi sve kapacitete, lekari i medicinske sestre su posvećeni pacijentima bukvalno po ceo dan i celu noć, rade u smenama, retko odlaze kućama. Zato bih molio sve da to imaju u vidu. Oni imaju toliko posla i ovaj njihov posao se povećava zato što neko ne želi da se ponaša shodno situaciji u kojoj se nalazimo.\nOvaj virus ne može preneti na daljinu, već isključivo kontaktom, kada se sa nekim vidite. Prema tome, da li će neko da ga prenese nekome, samo zavisi od nas lično, i niotkoga drugog. Sutra ne može niko da nam bude kriv, rekao je Lončar.\nPonovo je upozorio da svaki sistem ima svoje granice izdržljivosti, pa tako i naš zdravstveni sistem i ne samo naš, već i oni mnogo bolji sistemi.\nStruka je krajnje jedinstvena\nNa kriznom štabu, nijedan član iz struke nije bio protiv toga da se uvedu najstrože mere koje postoje da sprečimo ono što još uvek može da se spreči. Prema tome, što se struke tiče, ona je apsolutna podrška i Vladi i predsedniku i svima, da se ide sa najozbiljnijim merama. Mi sutra nećemo moći da objasnimo da smo srušili jedan zdravstveni sistem, zato što smo imali one neodgovorne, kojima nije bilo stalo ni do sebe, ni do drugih, rekao je Lončar i sve građane pozvao na jedinstvo, da jedni drugima pomognemo i da uradimo sve što je u našoj moći da ovu krizu prebrodimo.


Kraj za Ford B-Max i C-Max u junu - BIGportal.ba\nKraj za Ford B-Max i C-Max u junu\n1 Aprila, 2019 3 Aprila, 2019 085\nO ovome je već bilo reči i ranije, a sada je Ford i zvanično objavio kada će prestati proizvodnja modela B-Max i C-Max.\nDakle, proizvodnja ovih slabo prodavanih modela će zvanično biti zaustavljena krajem juna, pri čemu je potvrđeno da B-Max i C-Max neće dobiti naslednike. Ovde treba podsetiti da je C-Max prošle godine imao pad prodaje od 21 odsto u poređenju sa 2017.\nSve ovo je deo nove strategije Forda za Evropu koja predviđa smanjenje troškova, zatvaranje frabrika i otpuštanje radnika, sve sa ciljem povrataka profitabilnosti kompanije na Starom kontinentu.\nFabrika u nemačkom Saarlouisu će nastaviti sa proizvodnjom Focusa, uključujući i verzije Active i ST.\nRanije ovog meseca Ford je najavio i da će otpustiti oko 5.000 radnika u Nemačkoj i nekoliko hiljada u Velikoj Britaniji. Ford inače u Evropi zapošljava oko 53.000 radnika, od čega 12.000 u Velikoj Britaniji.\nGoogle slučajno prikazao svoj ‘Nest Hub Max’ pametni displej\nRezervni sastav zbog migranata


Trotoar prekoputa opštine pretvoren u parking - Bujanovačke\nPočetna GRAD Trotoar prekoputa opštine pretvoren u parking\nTrotoar prekoputa opštine pretvoren u parking\nBujanovačke14. apr 2018.GRAD, NASLOVNA, Uncategorized @sr 1\nParking na zahtev građana: Džaferi\nBUJANOVAC, 14.april 2018. –Vozači u Bujanovcu dobili su 10 novih parking mesta, i to na trotoaru u centru grada preko puta opštine.\nNovi parking prostor je obeležen, a Amir Džaferi, načelnik Odeljenja za urbanizam, imovinsko–pravne poslove, komunalno–stambene, gradjevinske delatnosti i zaštitu životne sredine kaže za Bujanovačke da je na ovaj način uvažena inicijativa građana.\n– Ovo je jedan od pokušaja da se smanje saobraćajne gužve ispred zgrade opštine i ujedno ublaži problem nedostatka prostora za parkiranje automobila. Nastojaćemo da do leta obezbedimo dodatni broj parking mesta u gradu. Tada su, zbog dolaska naših građana koji se nalaze na privremenom radu u inostranstvu, saobraćajne gužve još veće. Pored parkirališta u fabričkom krugu “Gumoplastike” trebalo bi da se prostor za parkiranje obezbedi i u dvorištu SŠ “S,Sava”. U tom pravcu smo već započeli razgovore – ističe Džaferi.\nUporedo sa obeležavanjem novih parking mesta, radnici bujanovačkog JP “Komunalac” završili su prolećne radove na obnovi horizontalne saobraćajne signalizacije na ulicama Bujanovca.\nPrevious PostBiserka Jović: Školsko dvorište ne može da bude parking Next PostErika i Milan, bujanovački kuvari na takmičenju u Novom Sadu\nOne thought on “Trotoar prekoputa opštine pretvoren u parking”\nBujanovčanin 17. aprila 2018. at 23:56\nDa probate da krenete i po dvorištima privatnih kuća da obeležavate da bi uzeli ljudima novac


Osnovna škola ''Sveti Sava'' Bijeljina: Donacija američke organizacije ''Spirit of America'' :: Dešavanja u Bijeljini ::\n30. mart 2020. / 22:18\nOsnovna škola ''Sveti Sava'' Bijeljina: Donacija američke organizacije ''Spirit of America''\nJuče su u Osnovnoj školi „Sveti Sava“ u Bijeljini predstavnici Organizacije za civilnu i vojnu saradnju Američke ambasade u BiH održali sastanak sa direktorom škole Đorđem Mirkovićem i ovom prilikom dali donaciju školi u vidu nastavnih učila.\n„Zahvaljujući jednom od roditelja, dobili smo donaciju Američke ambasade, odnosno Organizacije za civilnu i vojnu saradnju u vidu nastavnih učila - projektor, platno, štampač, kao i košarkaške i fudbalske lopte. Sve to će našim đacima mnogo značiti i nadam se da će se ova saradnja sa Američkom ambasadom nastaviti i u budućnosti“, rekao je Mirković.\nNeke od većih donacija koje je ova škola dobila u prethodnom periodu su učenički ormarići koje je dala Addiko banka, finansijska sredstva u vrijednosti od 85.000KM za sanaciju školske ograde i presvlačenje igrališta i 20.000KM za podove u učionicama od tadašnjeg predsjednika RS Milorada Dodika.\n„Ovo je bila odlična prilika da u saradnji sa Osnovnom školom „Sveti Sava“ i partnerima iz Oružanih snaga BiH organizujemo donaciju za školu. Donaciju smo dobili od organizacije koja se zove „Spirit of America“ i mislimo da je dobro da na ovaj način pomognemo ovoj školi u Bijeljini“, rekli su ispred Organizacije za civilnu i vojnu saradnju Američke ambasade u BiH.\nOvo je njihova prva donacija školi „Sveti Sava“ u Bijeljini i izrazili su nadu da će biti još ovakvih donacija, odnosno da će se saradnja sa Bijeljinom nastaviti na obostrano zadovoljstvo.